CELEX: 32020R0357
Language: lv
Date: 2020-03-04 00:00:00
Title: Komisijas Īstenošanas regula (ES) 2020/357 (2020. gada 4. marts), ar ko attiecībā uz gaisa balona pilota apliecībām groza Regulu (ES) 2018/395 (Dokuments attiecas uz EEZ)

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 67/34
               
            
         KOMISIJAS ĪSTENOŠANAS REGULA (ES) 2020/357
         (2020. gada 4. marts),
         ar ko attiecībā uz gaisa balona pilota apliecībām groza Regulu (ES) 2018/395
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 23., 27. un 31. pantu,
         tā kā:
         
                     (1)
                  
                  
                     Komisijai ir jāpieņem īstenošanas noteikumi, kas vajadzīgi, lai noteiktu prasības gaisa balona pilota apliecībām (“BPL”) saskaņā ar Regulu (ES) 2018/1139, ja šādi gaisa kuģi atbilst minētās regulas 2. panta 1. punkta b) apakšpunkta i) un ii) punktā izklāstītajiem nosacījumiem.
                  
               
                     (2)
                  
                  
                     Ņemot vērā gaisa balonu lidojuma apkalpes locekļu licencēšanas īpatnības, ir vajadzīgas īpašas licencēšanas prasības, kas iestrādātas atsevišķos noteikumos. Šo prasību pamatā vajadzētu būt vispārējiem noteikumiem par lidojuma apkalpes licencēšanu, kas paredzēti Komisijas Regulā (ES) Nr. 1178/2011 (2). Tomēr tie būtu jāpārstrukturē un jāvienkāršo, lai nodrošinātu, ka tie ir samērīgi un pamatojas uz pieeju, kas balstīta uz risku, vienlaikus nodrošinot, ka gaisa balonu piloti ir un turpina būt kompetenti veikt savas darbības un pildīt savus pienākumus.
                  
               
                     (3)
                  
                  
                     Saskaņā ar Regulas (ES) Nr. 1178/2011 12. panta 2.a punkta 3) apakšpunktu dalībvalstis līdz 2020. gada 8. aprīlim var turpināt piemērot valsts licencēšanas noteikumus, kas nodrošina pilota pamattiesību pieejamību. Dažas dalībvalstis ir ziņojušas Komisijai un Eiropas Savienības Aviācijas drošības aģentūrai (“EASA”), ka, šajā kontekstā turpinot piemērot tos valsts licencēšanas noteikumus, saskaņā ar kuriem studentpiloti bez uzraudzības izmanto ierobežotas tiesības un pakāpeniski iegūst pamattiesības, tiek sekmēta aviosporta un amatieru lidojumu popularizēšana, jo iespējas veikt lidojumus ir pieejamas vienkāršāk un ar pieņemamākām izmaksām. Veicinot un sekmējot to, ka vispārējas nozīmes aviācija tādējādi ir vienkāršāk pieejama, tiek nodrošināta atbilstība EASA Vispārējas nozīmes aviācijas ceļveža mērķiem, kuru nolūks ir izveidot proporcionālāku, elastīgāku un proaktīvāku regulatīvo sistēmu (3). Minēto iemeslu dēļ būtu jādod dalībvalstīm rīcības brīvība turpināt šo valsts licencēšanas noteikumu piemērošanu saskaņā ar Regulas (ES) 2019/430 (4) ieviestajiem principiem, lai izdotu gaisa balona pilota apliecības (“BPL”). Tomēr tad, ja dalībvalstis izmanto šādas atļaujas, tām būtu jāinformē Komisija un EASA. Lai saglabātu pieņemamu aviācijas drošības līmeni, dalībvalstīm būtu arī jāuzrauga šādu atļauju izmantošana.
                  
               
                     (4)
                  
                  
                     Lai nodrošinātu netraucētu pāreju, visiem sertifikātiem, atļaujām un apstiprinājumiem, kas gaisa balonu pilotiem pirms šīs regulas piemērošanas sākuma dienas izdoti saskaņā ar Regulu (ES) Nr. 1178/2011, būtu jāpaliek spēkā. Valsts parauga gaisa balona pilota apliecības, kas izdotas pirms šīs regulas piemērošanas sākuma dienas, būtu jākonvertē par apliecībām, kas izdotas saskaņā ar šo regulu, šādā nolūkā izmantojot konvertācijas ziņojumus, ko dalībvalstu kompetentās iestādes sagatavojušas, apspriežoties ar EASA.
                  
               
                     (5)
                  
                  
                     Gaisa balonu pilotu apmācība, kas pirms šīs regulas piemērošanas sākuma dienas sākta saskaņā ar Regulas (ES) Nr. 1178/2011 I pielikumu (Part-FCL), būtu pilnībā jāieskaita, jo tā atbilst mācību prasībām, kas ir līdzvērtīgas vai pat plašākas par mācību prasībām, kuras ieviestas ar šo regulu. Apmācība, kas pirms šīs regulas piemērošanas sākuma dienas sākta saskaņā ar Čikāgas konvencijas 1. pielikumu, būtu jāieskaita, pamatojoties uz dalībvalstu sagatavotajiem prasību izpildes ieskaitīšanas ziņojumiem.
                  
               
                     (6)
                  
                  
                     Esošajām mācību organizācijām būtu jādod pienācīgi ilgs laiks mācību programmu pielāgošanai, ja tas nepieciešams vienkāršoto mācību prasību kontekstā.
                  
               
                     (7)
                  
                  
                     Lai ņemtu vērā kopš Komisijas Regulas (ES) 2018/395 (5) pieņemšanas gūto pieredzi un precizētu dažus aspektus, piemēram, komercdarbību deklarāciju iesniegšanu, būtu arī jāatjaunina minētās regulas noteikumi par lidojumiem ar gaisa baloniem.
                  
               
                     (8)
                  
                  
                     Šajā regulā paredzētie pasākumi pamatojas uz EASA Atzinumu Nr. 01/2019 (6) saskaņā ar Regulas (ES) 2018/1139 75. panta 2. punkta b) un c) apakšpunktu un 76. panta 1. punktu.
                  
               
                     (9)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Regulu (ES) 2018/395 groza šādi:
            
                        1)
                     
                     
                        nosaukumu aizstāj ar šādu:
                        “Komisijas 2018. gada 13. marta Regula (ES) 2018/395, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus gaisa balonu ekspluatācijas noteikumus un gaisa balonu lidojuma apkalpes locekļu licencēšanas noteikumus”;
                     
                  
                        2)
                     
                     
                        regulas 1. panta 1. punktu aizstāj ar šādu:
                        
                           “1.   Ar šo regulu paredz sīki izstrādātus noteikumus par lidojumiem ar gaisa baloniem un par gaisa balona pilota apliecību un ar tām saistīto kvalifikācijas atzīmju, tiesību un sertifikātu izdošanu un uzturēšanu spēkā, ja šādi gaisa kuģi atbilst Eiropas Parlamenta un Padomes Regulas (ES) 2018/1139 (*1) 2. panta 1. punkta b) apakšpunkta i) un ii) punktā izklāstītajiem nosacījumiem.
                        
                        
                           (*1)  Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (OV L 212, 22.8.2018., 1. lpp.).”;"
                        
                     
                  
                        3)
                     
                     
                        regulas 2. pantu groza šādi:
                        
                                    a)
                                 
                                 
                                    ievadteikumu aizstāj ar šādu:
                                    “Šajā regulā piemēro turpmāk norādītās definīcijas un, ja vien termini šajā pantā nav definēti citādi, Komisijas Regulas (ES) Nr. 1178/2011 (*2) 2. panta definīcijas:
                                    
                                       (*2)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.”;"
                        
                                 
                              
                                    b)
                                 
                                 
                                    iekļauj šādu 7.a) punktu:
                                    
                                                “7.a)
                                             
                                             
                                                “komercekspluatācija” ir gaisa balona publiski pieejama ekspluatācija par maksu vai citādu nosakāmu atlīdzību vai, ja tā nav publiski pieejama, tad tāda, ko veic pēc ekspluatanta un klienta līguma, ja ekspluatants nav klienta kontrolē;”;
                                             
                                          
                              
                                    c)
                                 
                                 
                                    panta 10. punktu aizstāj ar šādu:
                                    
                                                “10)
                                             
                                             
                                                “ievadlidojums” ir par maksu vai citādu nosakāmu atlīdzību veikts neilgs lidojums, ko jaunu apmācāmo vai organizācijas locekļu piesaistes nolūkā veic vai nu mācību organizācija, kas minēta Regulas (ES) Nr. 1178/2011 10.a pantā, vai organizācija, kas izveidota ar mērķi popularizēt aviācijas sportu vai izklaides aviāciju;”;
                                             
                                          
                              
                                    d)
                                 
                                 
                                    panta 12. punktu aizstāj ar šādu:
                                    
                                                “12)
                                             
                                             
                                                “līgums par nomāšanu bez apkalpes” ir uzņēmumu līgums, saskaņā ar kuru gaisa balonu ekspluatē nomnieka atbildībā;”;
                                             
                                          
                              
                                    e)
                                 
                                 
                                    pievieno šādu 13.–15. punktu:
                                    
                                                “13)
                                             
                                             
                                                “valsts parauga apliecība” ir pilota apliecība, ko dalībvalsts pirms šīs regulas III pielikuma (Part-BFCL) vai Regulas (ES) Nr. 1178/2011 I pielikuma (Part-FCL) piemērošanas sākuma dienas izdevusi saskaņā ar valsts tiesību aktiem;
                                             
                                          
                                                14)
                                             
                                             
                                                “Part-BFCL apliecība” ir lidojuma apkalpes locekļa apliecība, kas atbilst šīs regulas III pielikuma (Part-BFCL) prasībām;
                                             
                                          
                                                15)
                                             
                                             
                                                “konvertācijas ziņojums” ir ziņojums, uz kura pamata apliecību var konvertēt par Part-BFCL apliecību;”;
                                             
                                          
                              
                  
                        4)
                     
                     
                        regulas 3. panta 2. punktu groza šādi:
                        
                                    a)
                                 
                                 
                                    pirmo daļu aizstāj ar šādu:
                                    
                                       “2.   Gaisa balonu ekspluatanti iesaistās komercekspluatācijā tikai pēc tam, kad tie deklarējuši kompetentajai iestādei spējas un līdzekļus, kas ļauj veikt ar gaisa balona ekspluatāciju saistītos pienākumus.”;
                                    
                                 
                              
                                    b)
                                 
                                 
                                    otro daļu svītro;
                                 
                              
                                    c)
                                 
                                 
                                    trešo daļu groza šādi:
                                    
                                                i)
                                             
                                             
                                                ievadteikumu aizstāj ar šādu:
                                                “Pirmo daļu nepiemēro šādiem lidojumiem ar gaisa baloniem:”;
                                             
                                          
                                                ii)
                                             
                                             
                                                trešās daļas c) un d) apakšpunktu aizstāj ar šādiem:
                                                
                                                            “c)
                                                         
                                                         
                                                            ievadlidojumi ar ne vairāk kā četrām personām, ieskaitot pilotu, un lidojumi nolūkā izlaist izpletņlēcējus, ko veic vai nu Regulas (ES) Nr. 1178/2011 10.a pantā minēta mācību organizācija, kuras galvenā darījumdarbības vieta ir kādā dalībvalstī, vai organizācija, kas izveidota nolūkā popularizēt gaisa sportu vai izklaides aviāciju, ar nosacījumu, ka šī organizācija gaisa balonu ekspluatē, pamatojoties uz īpašumtiesībām vai līgumu par nomāšanu bez apkalpes, ka šis lidojums nerada peļņu, kas tiek sadalīta ārpus organizācijas, un ka šādi lidojumi ir tikai šīs organizācijas blakusnodarbe;
                                                         
                                                      
                                                            d)
                                                         
                                                         
                                                            mācību lidojumi, ko veic Regulas (ES) Nr. 1178/2011 10.a pantā minēta mācību organizācija, kuras galvenā darījumdarbības vieta ir kādā dalībvalstī.”;
                                                         
                                                      
                                          
                              
                  
                        5)
                     
                     
                        pēc 3. panta iekļauj šādu 3.a–3.d pantu:
                        
                           “3.a pants
                           
                           Pilota apliecības un veselības apliecības
                           
                              1.   Neskarot Komisijas Deleģēto regulu (ES) (*3), šīs regulas 1. panta 1. punktā minēto gaisa kuģu piloti ievēro šīs regulas III pielikumā (Part-BFCL) un Regulas (ES) Nr. 1178/2011 IV pielikumā (Part-MED) noteiktās tehniskās prasības un administratīvās procedūras.
                           
                           
                              2.   Atkāpjoties no šīs regulas III pielikumā (Part-BFCL) noteikto apliecību turētāju tiesībām, šādu apliecību turētāji var veikt lidojumus, kas minēti 3. panta 2. punkta a)–d) apakšpunktā, nenodrošinot atbilstību šīs regulas III pielikuma (Part-BFCL) BFCL.215. punktam.
                           
                           
                              3.   Dalībvalsts var atļaut studentpilotiem, kuri apmeklē gaisa balona pilota apliecības (“BPL”) apmācības kursu, bez uzraudzības izmantot ierobežotas tiesības, pirms tie izpilda visas prasības, kas nepieciešamas BPL izdošanai saskaņā ar šīs regulas III pielikumu (Part-BFCL), ievērojot visus turpmāk norādītos nosacījumus:
                              
                                          a)
                                       
                                       
                                          piešķirto tiesību tvēruma pamatā ir drošības riska novērtējums, kuru attiecīgā dalībvalsts veikusi, ņemot vērā apmācības apjomu, kas vajadzīgs, lai sasniegtu paredzēto pilota kompetences līmeni;
                                       
                                    
                                          b)
                                       
                                       
                                          tiesības ir ierobežotas šādi:
                                          
                                                      i)
                                                   
                                                   
                                                      atļaujas piešķīrējas dalībvalsts visa teritorija vai tās daļa;
                                                   
                                                
                                                      ii)
                                                   
                                                   
                                                      gaisa baloni, kas reģistrēti atļaujas piešķīrējā dalībvalstī;
                                                   
                                                
                                    
                                          c)
                                       
                                       
                                          šādas atļaujas turētājam, kurš piesakās BPL saņemšanai, saskaņā ar atļauju veikto apmācību ieskaita, pamatojoties uz apstiprinātas mācību organizācijas (“ATO”) vai deklarētas mācību organizācijas (“DTO”) ieteikumu;
                                       
                                    
                                          d)
                                       
                                       
                                          dalībvalsts ik pēc trijiem gadiem iesniedz Komisijai un Eiropas Savienības Aviācijas drošības aģentūrai ziņojumus un drošības riska novērtējumus;
                                       
                                    
                                          e)
                                       
                                       
                                          lai nodrošinātu pieņemamu aviācijas drošības līmeni un atbilstīgi rīkotos gadījumā, ja tiek konstatēts paaugstināts drošības risks vai jebkādas citas drošības problēmas, dalībvalstis uzrauga saskaņā ar šo punktu izdoto atļauju izmantošanu.
                                       
                                    
                        
                        
                           3.b pants
                           Esošās pilota apliecības un valsts parauga veselības apliecības
                           
                              1.   Gaisa balonu ekspluatācijai derīgas Part-FCL apliecības un ar tām saistītās tiesības, kvalifikācijas atzīmes un sertifikātus, ko dalībvalsts izdevusi pirms šīs regulas piemērošanas sākuma dienas, uzskata par izdotām saskaņā ar šo regulu. Ja dalībvalstis atkārtoti izdod apliecības administratīvu iemeslu dēļ vai pēc apliecību turētāju pieprasījuma, tās aizstāj minētās apliecības ar apliecībām, kas atbilst Regulas (ES) Nr. 1178/2011 VI pielikumā (Part-ARA) noteiktajam formātam.
                           
                           
                              2.   Ja dalībvalsts saskaņā ar šā panta 1. punktu atkārtoti izdod apliecības un ar tām saistītās tiesības, kvalifikācijas atzīmes un sertifikātus, dalībvalsts attiecīgā gadījumā:
                              
                                          a)
                                       
                                       
                                          visas tiesības, kas jau apstiprinātas Part-FCL apliecībās, pārnes uz jauno apliecības formātu;
                                       
                                    
                                          b)
                                       
                                       
                                          lidojuma atsaitē vai komercekspluatācijas tiesības, kas saistītas ar Part-FCL apliecību, konvertē par lidojuma atsaitē vai komercekspluatācijas kvalifikācijas atzīmi saskaņā ar šīs regulas III pielikuma (Part-BFCL) BFCL.200. un BFCL.215. punkta noteikumiem;
                                       
                                    
                                          c)
                                       
                                       
                                          pilota reģistrācijas žurnālā apstiprina ar Part-FCL apliecību saistītā lidojumu instruktora sertifikāta derīguma termiņu vai izdod līdzvērtīgu dokumentu. Pēc minētās dienas šie piloti izmanto instruktora tiesības tikai tad, ja tie atbilst šīs regulas III pielikuma (Part-BFCL) BFCL.360. punkta noteikumiem.
                                       
                                    
                           
                              3.   Turētājiem, kam ir tādas gaisa balonu ekspluatācijai derīgas valsts parauga apliecības, ko dalībvalsts izdevusi pirms šīs regulas III pielikuma (Part-BFCL) piemērošanas sākuma dienas, ir atļauts līdz 2021. gada 8. aprīlim turpināt savās apliecībās noteikto tiesību izmantošanu. Līdz minētajam datumam dalībvalstis minētās apliecības konvertē par Part-BFCL apliecībām un saistītajām kvalifikācijas atzīmēm, tiesībām un sertifikātiem saskaņā ar elementiem, kuri noteikti konvertācijas ziņojumā, kas atbilst Regulas (ES) Nr. 1178/2011 4. panta 4. un 5. punkta prasībām.
                           
                           
                              4.   Pilotu valsts parauga veselības apliecības, kas saistītas ar šā panta 2. punktā noteikto apliecību un ko dalībvalsts izdevusi pirms šīs regulas III pielikuma (Part-BFCL) piemērošanas sākuma dienas, paliek spēkā līdz to nākamās derīguma termiņa pagarināšanas dienai vai līdz 2021. gada 8. aprīlim atkarībā no tā, kas iestājas agrāk. Minēto veselības apliecību derīguma termiņu pagarina atbilstīgi Regulas (ES) Nr. 1178/2011 IV pielikuma (Part-MED) prasībām.
                           
                        
                        
                           3.c pants
                           Pirms šīs regulas piemērošanas sākuma dienas sāktās apmācības ieskaitīšana
                           
                              1.   Izdodot Part-BFCL apliecības un ar tām saistītās tiesības, kvalifikācijas atzīmes vai sertifikātus saskaņā ar šīs regulas III pielikumu (Part-BFCL), apmācību, kas saskaņā ar Regulas (ES) Nr. 1178/2011 I pielikumu (Part-FCL) sākta pirms šīs regulas piemērošanas sākuma dienas, uzskata par atbilstīgu šīs regulas prasībām, ar nosacījumu, ka BPL izdota ne vēlāk kā 2021. gada 8. aprīlī. Šādā gadījumā piemēro šādus noteikumus:
                              
                                          a)
                                       
                                       
                                          
                                             BPL apmācību, kas sākta ar karstā gaisa dirižabļu klases gaisa baloniem, tostarp attiecīgo pārbaudi, var pabeigt ar minētajiem gaisa baloniem;
                                       
                                    
                                          b)
                                       
                                       
                                          mācību stundas, kas pabeigtas ar karstā gaisa balonu klases gaisa baloniem, kuri nav minētās gaisa balonu klases A grupas gaisa baloni, var pilnībā ieskaitīt III pielikuma BFCL.130. punkta b) apakšpunkta prasības izpildes nolūkā.
                                       
                                    
                           
                              2.   Apmācību, kas pirms šīs regulas vai Regulas (ES) Nr. 1178/2011 I pielikuma (Part-FCL) piemērošanas sākuma dienas sākta saskaņā ar Čikāgas konvencijas 1. pielikumu, ieskaita Part-BFCL apliecību izdošanas nolūkā, pamatojoties uz prasību izpildes ieskaitīšanas ziņojumu, ko dalībvalsts sagatavojusi, apspriežoties ar Eiropas Savienības Aviācijas drošības aģentūru.
                           
                           
                              3.   Šā panta 2. punktā minētajā prasību izpildes ieskaitīšanas ziņojumā apraksta apmācības jomu, norāda Part-BFCL prasības, kuru izpilde tiek ieskaitīta, un attiecīgā gadījumā norāda prasības, kuras pretendentam jāizpilda, lai saņemtu Part-BFCL apliecību. Ziņojumā iekļauj visu to dokumentu kopijas, kas vajadzīgi, lai apliecinātu apmācības jomu, kā arī to valsts noteikumu un procedūru kopijas, ar kurām saskaņā šī apmācība sākta.
                           
                        
                        
                           3.d pants
                           Mācību organizācijas
                           
                              1.   Mācību organizācijas, kas īsteno apmācību šīs regulas 1. panta 1. punktā minēto pilota apliecību saņemšanai, nodrošina atbilstību Regulas (ES) Nr. 1178/2011 10.a panta prasībām.
                           
                           
                              2.   Šā panta 1. punktā minētās mācību organizācijas, kurām pirms šīs regulas piemērošanas sākuma dienas ir apstiprinājums, kas izdots saskaņā ar Regulas (ES) Nr. 1178/2011 VII pielikumu (Part-ORA), vai kuras ir iesniegušas deklarāciju saskaņā ar Regulas (ES) Nr. 1178/2011 VIII pielikumu (Part-DTO), vajadzības gadījumā vēlākais līdz 2021. gada 8. aprīlim pielāgo savas mācību programmas.
                           
                        
                        
                           (*3)  Komisijas Deleģētā regula (ES), 2020. gada 5. martā., (Oficiālajā Vēstnesī vēl nav publicēts).”;"
                        
                     
                  
                        6)
                     
                     
                        I pielikumu (Part-DEF) groza saskaņā ar šīs regulas I pielikumu;
                     
                  
                        7)
                     
                     
                        II pielikumu (Part-BOP) groza saskaņā ar šīs regulas II pielikumu;
                     
                  
                        8)
                     
                     
                        pievieno III pielikumu (Part-BFCL), kas noteikts šīs regulas III pielikumā.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 8. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. martā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.
         
         
            (2)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).
         
            (3)  https://www.easa.europa.eu/easa-and-you/general-aviation/general-aviation-road-map
         
            (4)  Komisijas 2019. gada 18. marta Regula (ES) 2019/430, ar ko Regulu (ES) Nr. 1178/2011 groza attiecībā uz ierobežotu tiesību izmantošanu bez uzraudzības, pirms tiek izdota vieglā gaisa kuģa pilota apliecība (OV L 75, 19.3.2019., 66. lpp.).
         
            (5)  Komisijas 2018. gada 13. marta Regula (ES) 2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (OV L 71, 14.3.2018., 10. lpp.).
         
            (6)  Easier access for GA pilots to IFR flying & Revision of the balloon and sailplane licensing requirements (Atzinums Nr. 01/2019 (A) & (B), 19.2.2019.), pieejams: https://www.easa.europa.eu/document-library/opinions.
      
      
         
            I PIELIKUMS
            Regulas (ES) 2018/395 I pielikumu “Definīcijas” (Part-DEF) groza šādi:
            
                        1)
                     
                     
                        ievadteikumu aizstāj ar šādu:
                        “Šajā regulā piemēro turpmāk norādītās definīcijas un, ja vien termini šajā pielikumā nav definēti citādi, Regulas (ES) Nr. 1178/2011 2. panta, kā arī minētās regulas I pielikuma (Part-FCL) FCL.010. punkta definīcijas:”;
                     
                  
                        2)
                     
                     
                        pielikuma 1. un 2. punktu aizstāj ar šādiem:
                        
                                    “1.
                                 
                                 
                                    “Pieņemami līdzekļi atbilstības panākšanai (AMC)” ir nesaistoši standarti, ko Aģentūra pieņēmusi, lai parādītu, ar kādiem līdzekļiem panākama atbilstība Regulai (ES) 2018/1139 un tās deleģētajiem un īstenošanas aktiem.
                                 
                              
                                    2.
                                 
                                 
                                    “Alternatīvi līdzekļi atbilstības panākšanai (AltMoC)” ir līdzekļi, kas nodrošina alternatīvu esošiem AMC, vai līdzekļi, kas nodrošina jaunus veidus, kā panākt atbilstību Regulai (ES) 2018/1139 un tās deleģētajiem un īstenošanas aktiem, par kuriem Aģentūra nav pieņēmusi attiecīgus AMC.”;
                                 
                              
                  
                        3)
                     
                     
                        iekļauj šādu 11.a punktu:
                        
                                    “11.a
                                 
                                 
                                    “Lidojuma laiks” ir kopējais laiks no brīža, kad grozs atraujas no zemes, lai paceltos, līdz brīdim, kad tas lidojuma beigās apstājas.”;
                                 
                              
                  
                        4)
                     
                     
                        iekļauj šādu 17.a un 17.b punktu:
                        
                                    “17.a
                                 
                                 
                                    “Gaisa balonu klase” ir gaisa balonu klasifikācija, ņemot vērā līdzekļus, ko izmanto gaisa balona pacelšanai un lidojuma turpināšanai.
                                 
                              
                                    17.b
                                 
                                 
                                    “Kvalifikācijas pārbaude” ir prasmju apliecināšana, lai nodrošinātu atbilstību šajā regulā noteiktajām prasmju uzturēšanas prasībām, tostarp mutiski eksāmeni, ja tādi ir nepieciešami.”;
                                 
                              
                  
                        5)
                     
                     
                        pielikuma 22. punktu aizstāj ar šādu:
                        
                                    “22.
                                 
                                 
                                    “Gaisa balonu grupa” ir gaisa balonu klasifikācija, ņemot vērā apvalka izmēru vai tilpumu.”;
                                 
                              
                  
                        6)
                     
                     
                        pievieno šādu 23.–26. punktu:
                        
                                    “23.
                                 
                                 
                                    “Prasmju pārbaude” ir prasmju apliecināšana, kas nepieciešama apliecības vai kvalifikācijas atzīmes izdošanai vai tiesību paplašināšanai, tostarp mutiski eksāmeni, ja tādi ir nepieciešami.
                                 
                              
                                    24.
                                 
                                 
                                    “Kompetences novērtēšana” ir prasmju, zināšanu un attieksmes apliecināšana, kas nepieciešama, lai pirmo reizi izdotu instruktora vai eksaminētāja sertifikātu, pagarinātu tā derīguma termiņu vai sertifikātu atjaunotu.
                                 
                              
                                    25.
                                 
                                 
                                    “Patstāvīgs lidojums” ir lidojums, kura laikā studentpilots ir vienīgā persona gaisa balonā.
                                 
                              
                                    26.
                                 
                                 
                                    “Lidojums atsaitē” ir lidojums, kurā izmanto atsaites sistēmu, kas gaisa balonu lidojuma laikā noenkuro noteiktā vietā, izņemot atsaiti, kuru var izmantot pacelšanās procedūras satvarā.”
                                 
                              
                  
      
      
         
            II PIELIKUMS
            Regulas (ES) 2018/395 II pielikumu “Gaisa balonu ekspluatācija” (Part-BOP) groza šādi:
            
                        1)
                     
                     
                        pielikuma BOP.BAS.010. punkta a) apakšpunktu aizstāj ar šādu:
                        
                                    “a)
                                 
                                 
                                    Ja to pieprasa kompetentā iestāde, kura saskaņā ar Regulas (ES) Nr. 965/2012 II pielikuma (Part-ARO) ARO.GEN.300. punkta a) apakšpunkta 2) punktu pārbauda ekspluatanta pastāvīgu atbilstību, ekspluatants pierāda atbilstību Regulas (ES) 2018/1139 V pielikumā noteiktajām pamatprasībām un šīs regulas prasībām.”;
                                 
                              
                  
                        2)
                     
                     
                        pielikuma BOP.BAS.020. punktu aizstāj ar šādu:
                        “BOP.BAS.020 Tūlītēja reaģēšana uz drošības problēmu
                        
                        Ekspluatants īsteno:
                        
                                    a)
                                 
                                 
                                    kompetentās iestādes uzdotos drošības pasākumus saskaņā ar Regulas (ES) Nr. 965/2012 II pielikuma (Part-ARO) ARO.GEN.135. punkta c) apakšpunktu; un
                                 
                              
                                    b)
                                 
                                 
                                    lidojumderīguma norādījumus un citu obligāto informāciju, ko saskaņā ar Regulas (ES) 2018/1139 77. panta 1. punkta h) apakšpunktu izdevusi Aģentūra.”;
                                 
                              
                  
                        3)
                     
                     
                        pielikuma BOP.BAS.025. punktu aizstāj ar šādu:
                        “BOP.BAS.025 Gaisa kuģa kapteiņa iecelšana
                        
                        Ekspluatants par gaisa kuģa kapteini ieceļ personu, kam ir gaisa kuģa kapteiņa kvalifikācija saskaņā ar šīs regulas III pielikumu (Part-BFCL).”;
                     
                  
                        4)
                     
                     
                        pielikuma BOP.BAS.300. punkta c) apakšpunktu aizstāj ar šādu:
                        
                                    “c)
                                 
                                 
                                    Instrumenti un iekārtas, kas nav prasītas šajā iedaļā, kā arī visas citas iekārtas, kas nav prasītas šajā pielikumā, bet ko ved gaisa balonā lidojuma laikā, atbilst abiem turpmāk norādītajiem nosacījumiem:
                                    
                                                1)
                                             
                                             
                                                šo instrumentu vai iekārtu sniegto informāciju lidojuma apkalpe neizmanto, lai nodrošinātu atbilstību Regulas (ES) 2018/1139 II pielikumā noteiktajām lidojumderīguma pamatprasībām;
                                             
                                          
                                                2)
                                             
                                             
                                                šie instrumenti un iekārtas – arī atteices vai nepareizas darbības gadījumā – neietekmē gaisa balona lidojumderīgumu.”;
                                             
                                          
                              
                  
                        5)
                     
                     
                        pielikuma BOP.ADD.005. punkta a) apakšpunktu aizstāj ar šādu:
                        
                                    “a)
                                 
                                 
                                    Ekspluatants ir atbildīgs par gaisa balona ekspluatāciju saskaņā ar Regulas (ES) 2018/1139 V pielikumā noteiktajām pamatprasībām, šīs apakšdaļas prasībām un savu deklarāciju.”;
                                 
                              
                  
                        6)
                     
                     
                        pielikuma BOP.ADD.015. punkta a) apakšpunktu aizstāj ar šādu:
                        
                                    “a)
                                 
                                 
                                    Lai konstatētu atbilstību Regulas (ES) 2018/1139 V pielikumā noteiktajām pamatprasībām un šīs regulas prasībām, ekspluatants ikvienai personai, kuru pilnvarojusi kompetentā iestāde, jebkurā laikā piešķir piekļuvi visām telpām, gaisa baloniem, dokumentiem, reģistriem, datiem, procedūrām un visiem citiem materiāliem, kas saistīti ar ekspluatanta darbību, kas ir šīs regulas darbības jomā, neatkarīgi no tā, vai par šo darbību ir vai nav slēgts pakalpojuma līgums.”;
                                 
                              
                  
                        7)
                     
                     
                        pielikuma BOP.ADD.035. punktu aizstāj ar šādu:
                        “BOP.ADD.035 Ar pakalpojuma līgumu nodotās darbības
                        
                        Ja ekspluatants noslēdz pakalpojuma līgumu par daļu no savām darbībām, kas ir šīs regulas darbības jomā, ekspluatants atbild par to, lai nolīgtā organizācija darbības veiktu saskaņā ar Regulas (ES) 2018/1139 V pielikumā noteiktajām pamatprasībām un šīs regulas prasībām. Ekspluatants nodrošina arī to, lai kompetentā iestāde varētu piekļūt nolīgtajai organizācijai nolūkā noteikt, vai ekspluatants izpilda minētās prasības.”;
                     
                  
                        8)
                     
                     
                        pielikuma BOP.ADD.040. punkta a) apakšpunktu aizstāj ar šādu:
                        
                                    “a)
                                 
                                 
                                    Ekspluatants norīko atbildīgo vadītāju, kas ir pilnvarots nodrošināt, lai visām darbībām, kas ir šīs regulas darbības jomā, būtu finansējums un tās tiktu veiktas saskaņā ar Regulas (ES) 2018/1139 V pielikumā noteiktajām pamatprasībām un šīs regulas prasībām. Atbildīgais vadītājs atbild par efektīvas pārvaldības sistēmas izveidi un uzturēšanu.”;
                                 
                              
                  
                        9)
                     
                     
                        pielikuma BOP.ADD.045. punktu aizstāj ar šādu:
                        “BOP.ADD.045. Prasības attiecībā uz telpām
                        
                        Ekspluatantam ir telpas, kas ir piemērotas visu to uzdevumu un darbību veikšanai un pārvaldībai, kas nepieciešamas, lai nodrošinātu atbilstību Regulas (ES) 2018/1139 V pielikumā noteiktajām pamatprasībām un šīs regulas prasībām.”;
                     
                  
                        10)
                     
                     
                        pielikuma BOP.ADD.100. punkta a) apakšpunktu aizstāj ar šādu:
                        
                                    “a)
                                 
                                 
                                    Deklarācijā, kas minēta 3. panta 2. punkta otrajā daļā, ekspluatants apstiprina, ka atbilst un arī turpmāk atbildīs Regulas (ES) 2018/1139 V pielikumā noteiktajām pamatprasībām un šīs regulas prasībām.”;
                                 
                              
                  
                        11)
                     
                     
                        pielikuma BOP.ADD.105. punkta a) apakšpunktu aizstāj ar šādu:
                        
                                    “a)
                                 
                                 
                                    Ekspluatants nekavējoties paziņo kompetentajai iestādei par apstākļu maiņu, kas ietekmē tā atbilstību Regulas (ES) 2018/1139 V pielikumā noteiktajām pamatprasībām un šīs regulas prasībām, kā deklarēts kompetentajai iestādei, un par izmaiņām BOP.ADD.100. punkta b) apakšpunktā minētajā informācijā un BOP.ADD.100. punkta c) apakšpunktā minētajā AltMoC sarakstā, kas ietverts deklarācijā vai pievienots tai.”;
                                 
                              
                  
                        12)
                     
                     
                        pielikuma BOP.ADD.115. punkta c) apakšpunktu aizstāj ar šādu:
                        
                                    “c)
                                 
                                 
                                    Ja uz trešā valstī reģistrētu gaisa balonu attiecas līgums par nomāšanu bez apkalpes, šāda gaisa balona ekspluatants nodrošina atbilstību Regulas (ES) 2018/1139 II un V pielikumā noteiktajām pamatprasībām, kas attiecas uz lidojumderīguma uzturēšanu, un šīs regulas prasībām.”;
                                 
                              
                  
                        13)
                     
                     
                        pielikuma BOP.ADD.300. punkta c) apakšpunktu aizstāj ar šādu:
                        
                                    “c)
                                 
                                 
                                    Visiem lidojuma apkalpes locekļiem ir apliecība un kvalifikācijas atzīmes, kas izdotas vai pieņemtas saskaņā ar šīs regulas III pielikumu un atbilst tiem uzticētajiem pienākumiem.”;
                                 
                              
                  
                        14)
                     
                     
                        pielikuma BOP.ADD.300. punkta e) apakšpunktu aizstāj ar šādu:
                        
                                    “e)
                                 
                                 
                                    Ja ekspluatants izmanto tādu lidojuma apkalpes locekļu pakalpojumus, kuri strādā kā ārštata vai nepilna laika darbinieki, tas pārliecinās, ka tiek izpildītas visas turpmāk norādītās prasības:
                                    
                                                1)
                                             
                                             
                                                šīs apakšdaļas prasības;
                                             
                                          
                                                2)
                                             
                                             
                                                šīs regulas III pielikuma prasības, tostarp prasības par nesenu pieredzi;
                                             
                                          
                                                3)
                                             
                                             
                                                lidojumu un darba laika ierobežojumi un atpūtas prasības saskaņā ar tās dalībvalsts tiesību aktiem, kurā ir ekspluatanta galvenā darījumdarbības vieta, ņemot vērā visus pakalpojumus, ko attiecīgais lidojuma apkalpes loceklis sniedz citiem ekspluatantiem.”;
                                             
                                          
                              
                  
                        15)
                     
                     
                        pielikuma BOP.ADD.305. punkta b) apakšpunktu aizstāj ar šādu:
                        
                                    “b)
                                 
                                 
                                    Ekspluatants par gaisa kuģa kapteini ieceļ tikai tādu pilotu, kam ir:
                                    
                                                1)
                                             
                                             
                                                gaisa kuģa kapteiņa kvalifikācija saskaņā ar šīs regulas III pielikumu;
                                             
                                          
                                                2)
                                             
                                             
                                                lidojumu veikšanas rokasgrāmatā noteiktā obligātā pieredze; un
                                             
                                          
                                                3)
                                             
                                             
                                                atbilstošas zināšanas par paredzētā lidojuma apgabalu.”;
                                             
                                          
                              
                  
                        16)
                     
                     
                        pielikuma BOP.ADD.310. punktu aizstāj ar šādu:
                        “BOP.ADD.310 Noteikumi par apmācību un pārbaudēm
                        
                        Visu lidojuma apkalpes locekļu apmācību un pārbaudes, kas paredzētas saskaņā ar BOP.ADD.315. punktu, nodrošina šādi:
                        
                                    a)
                                 
                                 
                                    saskaņā ar mācību programmām un mācību plāniem, ko ekspluatants noteicis lidojumu veikšanas rokasgrāmatā;
                                 
                              
                                    b)
                                 
                                 
                                    apmācību un pārbaudes veic atbilstīgi kvalificētas personas, bet mācību lidojumus un pārbaudes – personas, kas ir kvalificētas saskaņā ar šīs regulas III pielikumu.”;
                                 
                              
                  
                        17)
                     
                     
                        papildinājumu aizstāj ar šādu:
                        
                           
                              “Papildinājums
                              
                                          
                                             DEKLARĀCIJA
                                          
                                          saskaņā ar Komisijas Regulu (ES) 2018/395
                                       
                                    
                                          
                                             Ekspluatants
                                          
                                          Nosaukums / vārds, uzvārds:
                                          Ekspluatanta galvenā darījumdarbības vieta:
                                          Atbildīgā vadītāja vārds, uzvārds un kontaktinformācija:
                                       
                                    
                                          
                                             Gaisa balona ekspluatācija
                                          
                                       
                                    
                                          Komercekspluatācijas sākuma datums un attiecīgā gadījumā datums, no kura veikta pāreja uz pašreizējo komercekspluatāciju:
                                       
                                    
                                          Informācija par izmantoto(-ajiem) gaisa balonu(-iem), komercekspluatāciju un lidojumderīguma uzturēšanas vadību: (1)
                                          
                                       
                                    
                                          
                                             Gaisa balona tips
                                          
                                       
                                       
                                          
                                             Gaisa balona reģistrācija
                                          
                                       
                                       
                                          
                                             Galvenā bāze
                                          
                                       
                                       
                                          
                                             Ekspluatācijas veids(-i)
                                              (2)
                                          
                                       
                                       
                                          
                                             Lidojumderīguma uzturēšanas vadības organizācija
                                              (3)
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Attiecīgā gadījumā AltMoC saraksts ar atsaucēm uz saistītajiem AMC (šīs deklarācijas pielikumā):
                                       
                                    
                                          
                                             Paziņojumi
                                          
                                       
                                    
                                          ☐ Ekspluatants atbilst un turpmāk atbildīs Regulas (ES) 2018/1139 V pielikumā noteiktajām pamatprasībām un Regulas (ES) 2018/395 prasībām.
                                          Ekspluatants komercekspluatāciju veic saskaņā ar šādām Regulas (ES) 2018/395 II pielikuma ADD apakšdaļas prasībām:
                                       
                                    
                                          ☐ Pārvaldības sistēmas dokumentācija, tostarp lidojumu veikšanas rokasgrāmata, atbilst ADD apakšdaļas prasībām, un visi lidojumi tiks veikti saskaņā ar lidojumu veikšanas rokasgrāmatas noteikumiem, kā paredzēts ADD apakšdaļas BOP.ADD.005. punkta b) apakšpunktā.
                                       
                                    
                                          ☐ Visiem ekspluatētajiem gaisa baloniem ir vai nu lidojumderīguma sertifikāts, kas izdots saskaņā ar Regulu (ES) Nr. 748/2012, vai arī tie atbilst īpašām lidojumderīguma prasībām, kas piemērojamas gaisa baloniem, kuri reģistrēti trešā valstī un uz kuriem attiecas līgums par nomāšanu ar apkalpi vai līgums par nomāšanu bez apkalpes, kā paredzēts ADD apakšdaļas BOP.ADD.110. punktā un BOP.ADD.115. punkta b) un c) apakšpunktā.
                                       
                                    
                                          ☐ Visiem lidojuma apkalpes locekļiem ir apliecība un kvalifikācijas atzīmes, kas izdotas vai pieņemtas saskaņā ar Regulas (ES) 2018/395 III pielikumu, kā paredzēts ADD apakšdaļas BOP.ADD.300. punkta c) apakšpunktā.
                                       
                                    
                                          ☐ Ekspluatants paziņos kompetentajai iestādei par apstākļu maiņu, kas ietekmē tā atbilstību Regulas (ES) 2018/1139 V pielikumā noteiktajām pamatprasībām un Regulas (ES) 2018/395 prasībām, kā šajā deklarācijā deklarēts kompetentajai iestādei, un par izmaiņām šajā deklarācijā iekļautajā un šai deklarācijai pievienotajā informācijā un AltMoC sarakstos, kā paredzēts ADD apakšdaļas BOP.ADD105. punkta a) apakšpunktā.
                                       
                                    
                                          ☐ Ekspluatants apstiprina, ka visa šajā deklarācijā un tās pielikumos ietvertā informācija ir pilnīga un pareiza.
                                       
                                    
                                          Datums un atbildīgā vadītāja vārds, uzvārds un paraksts
                                       
                                    
                        ”
                  
               (1)  Aizpildiet tabulu! Ja nepietiek vietas informācijas norādīšanai, to norāda atsevišķā pielikumā. Pielikumu datē un paraksta.
            
               (2)  “Ekspluatācijas veids(-i)” attiecas uz tās komercekspluatācijas veidu(-iem), ko veic ar gaisa balonu.
            
               (3)  Informācijā par organizāciju, kas atbild par lidojumderīguma uzturēšanas vadību, ietver organizācijas nosaukumu, adresi un apstiprinājuma atsauci.
         
      
      
         
            III PIELIKUMS
            
               
                  
                     “III PIELIKUMS
                     GAISA BALONA LIDOJUMA APKALPES LOCEKĻU LICENCĒŠANAS PRASĪBAS
                     [PART-BFCL]
                     
                        GEN APAKŠDAĻA
                     
                     
                        
                           VISPĀRĪGAS PRASĪBAS
                        
                     
                     
                        BFCL.001 Darbības joma
                     
                     Šajā pielikumā noteiktas prasības gaisa balona pilota apliecības (“BPL”) un ar to saistīto tiesību, kvalifikācijas atzīmju un sertifikātu izdošanai, kā arī to derīguma un izmantošanas nosacījumi.
                     
                        BFCL.005 Kompetentā iestāde
                     
                     Šajā pielikumā kompetentā iestāde ir dalībvalsts norīkota iestāde, kurai persona lūdz izdot BPL vai ar to saistītās tiesības, kvalifikācijas atzīmes vai sertifikātus.
                     
                        BFCL.010 Gaisa balonu klases un grupas
                     
                     Šajā pielikumā gaisa balonus klasificē šādās klasēs un grupās:
                     
                                 a)
                              
                              
                                 karstā gaisa balonu klase:
                                 
                                             1)
                                          
                                          
                                             A grupa: apvalka tilpums līdz 3 400 m3 (120 069 ft3);
                                          
                                       
                                             2)
                                          
                                          
                                             B grupa: apvalka tilpums no 3 401 m3 (120 070 ft3) līdz 6 000 m3 (211 888 ft3);
                                          
                                       
                                             3)
                                          
                                          
                                             C grupa: apvalka tilpums no 6 001 m3 (211 889 ft3) līdz 10 500 m3 (370 804 ft3);
                                          
                                       
                                             4)
                                          
                                          
                                             D grupa: apvalka tilpums vairāk nekā 10 500 m3 (370 804 ft3);
                                          
                                       
                           
                                 b)
                              
                              
                                 gāzes gaisa balonu klase;
                              
                           
                                 c)
                              
                              
                                 jaukta tipa gaisa balonu klase;
                              
                           
                                 d)
                              
                              
                                 karstā gaisa dirižabļu klase.
                              
                           
                        BFCL.015 Pieteikums BPL un ar to saistīto tiesību, kvalifikācijas atzīmju un sertifikātu saņemšanai un to izdošana, derīguma termiņa pagarināšana un atjaunošana
                     
                     
                                 a)
                              
                              
                                 Pieteikumus, kuru priekšmets norādīts turpmāk, iesniedz kompetentajai iestādei minētās kompetentās iestādes noteiktā formā un veidā:
                                 
                                             1)
                                          
                                          
                                             
                                                BPL un ar to saistīto kvalifikācijas atzīmju izdošana;
                                          
                                       
                                             2)
                                          
                                          
                                             
                                                BPL piešķirto tiesību paplašināšana;
                                          
                                       
                                             3)
                                          
                                          
                                             (gaisa balonu) lidojumu instruktora (“FI(B)”) sertifikāta izdošana;
                                          
                                       
                                             4)
                                          
                                          
                                             (gaisa balonu) lidojumu eksaminētāja (“FE(B)”) sertifikāta izdošana, tā derīguma termiņa pagarināšana un atjaunošana; un
                                          
                                       
                                             5)
                                          
                                          
                                             
                                                BPL un ar to saistīto tiesību, kvalifikācijas atzīmju un sertifikātu grozījumi.
                                          
                                       
                           
                                 b)
                              
                              
                                 Šā punkta a) apakšpunktā norādītajiem pieteikumiem pievieno apliecinājumus, ka pretendents atbilst attiecīgajām prasībām, kas noteiktas šajā pielikumā un Regulas (ES) Nr. 1178/2011 IV pielikumā (Part-MED).
                              
                           
                                 c)
                              
                              
                                 Ar apliecību, kvalifikācijas atzīmi vai sertifikātu piešķirto tiesību ierobežojumu vai paplašināšanu apliecībā vai sertifikātā apstiprina kompetentā iestāde.
                              
                           
                                 d)
                              
                              
                                 Personai vienlaikus ir tikai viena BPL, kas izdota saskaņā ar šo pielikumu.
                              
                           
                                 e)
                              
                              
                                 Apliecības turētājs a) apakšpunktā norādītos pieteikumus iesniedz kompetentajai iestādei, ko norīkojusi dalībvalsts, kurā izdota kāda no tā apliecībām attiecīgi saskaņā ar šo pielikumu (Part-BFCL) vai Regulas (ES) Nr. 1178/2011 I pielikumu (Part-FCL), vai Īstenošanas regulas (ES) 2018/1976 III pielikumu (Part-SFCL).
                              
                           
                                 f)
                              
                              
                                 
                                    BPL turētājs var lūgt kompetentās iestādes nomaiņu uz citas dalībvalsts norīkotu kompetento iestādi, bet šādā gadījumā jaunā kompetentā iestāde ir kompetentā iestāde attiecībā uz visām tā turējumā esošajām apliecībām.
                              
                           
                                 g)
                              
                              
                                 Pretendenti pieteikumus BPL un ar to saistīto kvalifikācijas atzīmju, tiesību vai sertifikātu saņemšanai iesniedz ne vēlāk kā 6 mēnešus pēc tam, kad sekmīgi pabeigta prasmju pārbaude vai kompetences novērtēšana.
                              
                           
                        BFCL.030 Praktisko prasmju pārbaude
                     
                     Izņemot prasmju pārbaudi komercekspluatācijas kvalifikācijas atzīmes saņemšanai, kā norādīts BFCL.215. punktā, prasmju pārbaudes pretendentu prasmju pārbaudei pēc apmācības pabeigšanas iesaka ATO vai DTO, kas atbild par pretendentu izieto apmācību. ATO vai DTO iesniedz eksaminētājam mācību apguves datus.
                     
                        BFCL.035 Lidojuma laika ieskaitīšana
                     
                     Pretendentiem, kuri piesakās uz BPL vai ar to saistītajām tiesībām, kvalifikācijas atzīmi vai sertifikātu, visu ar gaisa balonu veikto patstāvīgo nolidojumu, nolidojumu ar instruktoru vai nolidojumu PIC statusā pilnā apjomā ieskaita kopējā lidojuma laikā, kas nepieciešams apliecības, tiesību, kvalifikācijas atzīmes vai sertifikāta saņemšanai.
                     
                        BFCL.045 Pienākums nēsāt līdzi un uzrādīt dokumentus
                     
                     
                                 a)
                              
                              
                                 Izmantojot BPL piešķirtās tiesības, BPL turētājiem līdzi ir visi šādi dokumenti:
                                 
                                             1)
                                          
                                          
                                             derīga BPL;
                                          
                                       
                                             2)
                                          
                                          
                                             derīga veselības apliecība;
                                          
                                       
                                             3)
                                          
                                          
                                             personu apliecinošs dokuments ar turētāja fotogrāfiju;
                                          
                                       
                                             4)
                                          
                                          
                                             reģistrācijas žurnāla dati, kas ir pietiekami, lai apliecinātu atbilstību šā pielikuma prasībām.
                                          
                                       
                           
                                 b)
                              
                              
                                 Studentpilotiem visos patstāvīgajos lidojumos ir līdzi:
                                 
                                             1)
                                          
                                          
                                             šā punkta a) apakšpunkta 2) un 3) punktā norādītie dokumenti; un
                                          
                                       
                                             2)
                                          
                                          
                                             apliecinājums par BFCL.125. punkta a) apakšpunktā prasīto atļauju.
                                          
                                       
                           
                                 c)
                              
                              
                                 
                                    BPL turētāji un studentpiloti bez nepamatotas kavēšanās uzrāda a) vai b) apakšpunktā norādītos dokumentus pārbaudei, ja to pieprasa kompetentās iestādes pilnvarots pārstāvis.
                              
                           
                        BFCL.050 Lidojuma laika reģistrēšana
                     
                     
                        BPL turētāji un studentpiloti kompetentās iestādes noteiktā formā un veidā uztur ticamu informācijas reģistru par visiem veiktajiem lidojumiem.
                     
                        BFCL.065 Tiesību ierobežojums pasažieru komercpārvadājumiem ar gaisa balonu BPL turētājiem vecumā no 70 gadiem
                     
                     
                        BPL turētāji, kas sasnieguši 70 gadu vecumu, neveic lidojumus gaisa balona pilota statusā pasažieru komercpārvadājumos ar gaisa balonu.
                     
                        BFCL.070 Apliecību, tiesību, kvalifikācijas atzīmju un sertifikātu ierobežošana, apturēšana vai atsaukšana
                     
                     
                                 a)
                              
                              
                                 Kompetentā iestāde BPL vai ar to saistītās tiesības, kvalifikācijas atzīmes un sertifikātus, kas izdoti saskaņā ar šo pielikumu, var ierobežot, apturēt vai atsaukt saskaņā ar Regulas (ES) Nr. 1178/2011 IV pielikumā (Part-ARA) noteiktajiem nosacījumiem un procedūrām, ja BPL turētājs neizpilda Regulas (ES) 2018/1139 IV pielikumā noteiktās pamatprasības vai šā pielikuma prasības, kā arī šīs regulas II pielikuma (Part-BOP) vai Regulas (ES) Nr. 1178/2011 IV pielikuma (Part-MED) prasības.
                              
                           
                                 b)
                              
                              
                                 Ja BPL turētāja apliecība, tiesības, kvalifikācijas atzīme vai sertifikāts ir ierobežoti, apturēti vai atsaukti, BPL turētājs nekavējoties atdod apliecību vai sertifikātu kompetentajai iestādei.
                              
                           
                        BPL APAKŠDAĻA
                     
                     
                        
                           GAISA BALONA PILOTA APLIECĪBA (“BPL”)
                        
                     
                     
                        BFCL.115 BPL – tiesības un nosacījumi
                     
                     
                                 a)
                              
                              
                                 
                                    BPL piešķir tās turētājam tiesības PIC statusā veikt šādus lidojumus ar gaisa balonu:
                                 
                                             1)
                                          
                                          
                                             nekomerciālus lidojumus bez atlīdzības;
                                          
                                       
                                             2)
                                          
                                          
                                             komerclidojumus, ja turētājam ir komercekspluatācijas kvalifikācijas atzīme saskaņā ar šā pielikuma ADD apakšdaļas BFCL.215. punktu.
                                          
                                       
                           
                                 b)
                              
                              
                                 Atkāpjoties no a) apakšpunkta 1) punkta, BPL turētājs ar instruktora vai eksaminētāja tiesībām var saņemt atlīdzību par:
                                 
                                             1)
                                          
                                          
                                             lidošanas apmācības nodrošināšanu BPL vajadzībām;
                                          
                                       
                                             2)
                                          
                                          
                                             
                                                BPL saņemšanai nepieciešamo prasmju pārbaužu un kvalifikācijas pārbaužu veikšanu;
                                          
                                       
                                             3)
                                          
                                          
                                             apmācību, eksaminēšanu un pārbaudēm attiecībā uz tiesībām, kvalifikācijas atzīmēm un sertifikātiem, kas saistīti ar BPL.
                                          
                                       
                           
                                 c)
                              
                              
                                 
                                    BPL turētāji izmanto BPL piešķirtās tiesības tikai tad, ja tie atbilst piemērojamajām prasmju uzturēšanas prasībām un ja tiem ir derīga veselības apliecība atbilstīgi izmantotajām tiesībām.
                              
                           
                        BFCL.120 BPL – minimālais vecums
                     
                     
                        BPL pretendentiem jābūt vismaz 16 gadus veciem.
                     
                        BFCL.125 BPL – studentpilots
                     
                     
                                 a)
                              
                              
                                 Studentpiloti veic patstāvīgus lidojumus tikai tad, ja tiem ir attiecīga atļauja un ja lidojumu uzrauga gaisa balonu lidojumu instruktors (FI(B)).
                              
                           
                                 b)
                              
                              
                                 Lai saņemtu atļauju veikt patstāvīgus lidojumus, studentpilotiem jābūt vismaz 14 gadus veciem.
                              
                           
                        BFCL.130 BPL – apmācības kurss un pieredzes prasības
                     
                     
                        BPL pretendenti apmācības kursu apgūst ATO vai DTO. Kurss ir pielāgots tam, kādas tiesības pretendents vēlas saņemt, un ietver šādus elementus:
                     
                                 a)
                              
                              
                                 teorētiskās zināšanas, kā noteikts BFCL.135. punkta a) apakšpunktā;
                              
                           
                                 b)
                              
                              
                                 vismaz 16 stundas lidošanas apmācības ar karstā gaisa baloniem, kas ir minētās klases A grupas gaisa baloni, vai ar gāzes gaisa baloniem, tostarp vismaz:
                                 
                                             1)
                                          
                                          
                                             12 stundas lidošanas apmācības instruktora pavadībā;
                                          
                                       
                                             2)
                                          
                                          
                                             10 piepūšanas un 20 pacelšanās un nosēšanās; un
                                          
                                       
                                             3)
                                          
                                          
                                             viens uzraudzīts patstāvīgs lidojums ar lidojuma laiku vismaz 30 minūtes.
                                          
                                       
                           
                        BFCL.135 BPL – teorētisko zināšanu eksāmens
                     
                     
                                 a)
                              
                              
                                 Teorētiskās zināšanas
                                 
                                    BPL pretendenti apliecina teorētisko zināšanu līmeni, kas atbilst tiesībām, kuras pretendents vēlas saņemt, šādā nolūkā nokārtojot šādus eksāmenus:
                                 
                                             1)
                                          
                                          
                                             vispārīgi priekšmeti:
                                             
                                                         i)
                                                      
                                                      
                                                         aviācijas tiesības;
                                                      
                                                   
                                                         ii)
                                                      
                                                      
                                                         cilvēka veiktspēja;
                                                      
                                                   
                                                         iii)
                                                      
                                                      
                                                         meteoroloģija;
                                                      
                                                   
                                                         iv)
                                                      
                                                      
                                                         sakari; un
                                                      
                                                   
                                       
                                             2)
                                          
                                          
                                             specifiski priekšmeti, kas attiecas uz gaisa baloniem:
                                             
                                                         i)
                                                      
                                                      
                                                         lidojumu principi;
                                                      
                                                   
                                                         ii)
                                                      
                                                      
                                                         ekspluatācijas procedūras;
                                                      
                                                   
                                                         iii)
                                                      
                                                      
                                                         lidojuma tehniskie raksturojumi un plānošana;
                                                      
                                                   
                                                         iv)
                                                      
                                                      
                                                         vispārīgas zināšanas par gaisa kuģiem, kas saistītas ar gaisa baloniem; un
                                                      
                                                   
                                                         v)
                                                      
                                                      
                                                         navigācija.
                                                      
                                                   
                                       
                           
                                 b)
                              
                              
                                 Pretendenta pienākumi
                                 
                                             1.
                                          
                                          
                                             Pretendents visus teorētisko zināšanu eksāmenus BPL saņemšanai kārto vienas un tās pašas dalībvalsts kompetentās iestādes atbildībā.
                                          
                                       
                                             2.
                                          
                                          
                                             Pretendents teorētisko zināšanu eksāmenus kārto tikai pēc tās ATO vai DTO ieteikuma, kura atbild par pretendenta apmācības norisi, un tikai tad, kad apmierinošā līmenī ir apgūti teorētisko zināšanu mācību kursa attiecīgie elementi.
                                          
                                       
                                             3.
                                          
                                          
                                             
                                                ATO vai DTO ieteikums ir derīgs 12 mēnešus. Ja minētajā termiņā pretendents nav kārtojis vismaz vienu teorētisko zināšanu eksāmenu priekšmetu, ATO vai DTO lemj par papildu apmācības nepieciešamību, ņemot vērā pretendenta vajadzības.
                                          
                                       
                           
                                 c)
                              
                              
                                 Prasības eksāmenu sekmīgai nokārtošanai
                                 
                                             1.
                                          
                                          
                                             Pretendents ir sekmīgi nokārtojis teorētisko zināšanu eksāmenu priekšmetu, ja tas saņēmis vismaz 75 % no attiecīgajam priekšmetam noteiktā vērtējuma. Netiek piemērota vērtējuma samazināšana par nepareizām atbildēm.
                                          
                                       
                                             2.
                                          
                                          
                                             Ja šajā pielikumā nav noteikts citādi, uzskata, ka pretendents ir sekmīgi nokārtojis BPL saņemšanai nepieciešamos teorētisko zināšanu eksāmenus, ja 18 mēnešu laikā kopš tā kalendārā mēneša beigām, kurā pretendents pirmo reizi mēģināja nokārtot eksāmenu, tas ir sekmīgi nokārtojis visus nepieciešamos teorētisko zināšanu eksāmenu priekšmetus.
                                          
                                       
                                             3.
                                          
                                          
                                             Ja pretendents kādu no teorētisko zināšanu eksāmenu priekšmetiem nav sekmīgi nokārtojis četros mēģinājumos vai ja pretendents 2. punktā minētajā termiņā nav sekmīgi nokārtojis visus priekšmetus, tad pretendents vēlreiz kārto visu teorētisko zināšanu eksāmenu priekšmetu kopumu.
                                          
                                       
                                             4.
                                          
                                          
                                             Pirms atkārtotas teorētisko zināšanu eksāmenu kārtošanas pretendents pabeidz papildu apmācību ATO vai DTO. Attiecīgā ATO vai DTO nosaka apmācības apjomu un jomu, ņemot vērā pretendenta vajadzības.
                                          
                                       
                           
                                 d)
                              
                              
                                 Derīguma termiņš
                                 Teorētisko zināšanu eksāmenu rezultāti ir derīgi 24 mēnešus no dienas, kad pretendents sekmīgi nokārtojis teorētisko zināšanu eksāmenus saskaņā ar c) apakšpunkta 2. punktu.
                              
                           
                        BFCL.140 BPL – teorētisko zināšanu prasību izpildes ieskaitīšana
                     
                     Teorētisko zināšanu prasību izpildi vispārīgajos priekšmetos, kas norādīti BFCL.135. punkta a) apakšpunkta 1) punktā, BPL pretendentiem ieskaita, ja:
                     
                                 a)
                              
                              
                                 pretendentam ir apliecība saskaņā ar Regulas (ES) Nr. 1178/2011 I pielikumu (Part-FCL) vai Īstenošanas regulas (ES) 2018/1976 III pielikumu (Part-SFCL); vai
                              
                           
                                 b)
                              
                              
                                 pretendents BFCL.135. punkta d) apakšpunktā noteiktajā termiņā ir sekmīgi nokārtojis teorētisko zināšanu eksāmenus a) apakšpunktā norādītās apliecības saņemšanai.
                              
                           
                        BFCL.145 BPL – praktisko prasmju pārbaude
                     
                     
                                 a)
                              
                              
                                 
                                    BPL pretendenti prasmju pārbaudē apliecina spēju gaisa balona PIC statusā veikt nepieciešamās procedūras un manevrus tādā kompetences līmenī, kas atbilst tiesībām, kuras pretendents vēlas saņemt.
                              
                           
                                 b)
                              
                              
                                 Pretendenti kārto prasmju pārbaudi ar tādas pašas klases gaisa balonu, ar kādu apgūts apmācības kurss saskaņā ar BFCL.130. punktu, un karstā gaisa balonu gadījumā – ar gaisa balonu, kas ir minētās klases A grupas gaisa balons.
                              
                           
                                 c)
                              
                              
                                 Lai varētu kārtot prasmju pārbaudi BPL saņemšanai, pretendents vispirms sekmīgi nokārto nepieciešamos teorētisko zināšanu eksāmenus.
                              
                           
                                 d)
                              
                              
                                 Prasības pārbaudes sekmīgai nokārtošanai
                                 
                                             1.
                                          
                                          
                                             Prasmju pārbaudi sadala vairākās daļās, aptverot visus gaisa balona lidojuma posmus.
                                          
                                       
                                             2.
                                          
                                          
                                             Ja pretendents nenokārto kādu no pārbaudes daļas punktiem, visu pārbaudes daļu uzskata par nenokārtotu. Ja pretendents nenokārto tikai vienu pārbaudes daļu, tas vēlreiz kārto tikai attiecīgo daļu. Ja pretendents nenokārto vairākas pārbaudes daļas, pretendentam vēlreiz jākārto visa pārbaude.
                                          
                                       
                                             3.
                                          
                                          
                                             Ja saskaņā ar 2. punktu pretendentam prasmju pārbaude ir jākārto vēlreiz un tas nenokārto kādu no pārbaudes daļām – tostarp iepriekšējā mēģinājumā nokārtotu daļu –, pretendentam vēlreiz jākārto visa pārbaude.
                                          
                                       
                           
                                 e)
                              
                              
                                 Ja pretendents divos mēģinājumos nav nokārtojis visas pārbaudes daļas, tas apgūst papildu praktisko apmācību.
                              
                           
                        BFCL.150 BPL – tiesību paplašināšana, attiecinot uz citu gaisa balonu klasi vai grupu
                     
                     
                                 a)
                              
                              
                                 
                                    BPL piešķirtās tiesības attiecas tikai uz gaisa balonu klasi, pie kuras pieder gaisa balons, ar ko kārtota BFCL.145. punktā noteiktā prasmju pārbaude, un karstā gaisa balonu gadījumā – uz minētās klases A grupu.
                              
                           
                                 b)
                              
                              
                                 Karstā gaisa balonu gadījumā BPL piešķirtās tiesības pēc pieteikuma iesniegšanas paplašina, attiecinot uz citu karstā gaisa balonu klases grupu, ja pilots ir veicis vismaz:
                                 
                                             1)
                                          
                                          
                                             divus mācību lidojumus FI(B) pavadībā ar attiecīgās grupas gaisa balonu;
                                          
                                       
                                             2)
                                          
                                          
                                             turpmāk norādītās nolidojuma stundas ar gaisa balonu PIC statusā:
                                             
                                                         i)
                                                      
                                                      
                                                         vismaz 100 stundas, ja pretendents vēlas saņemt tiesības lidojumiem ar B grupas gaisa baloniem;
                                                      
                                                   
                                                         ii)
                                                      
                                                      
                                                         vismaz 200 stundas, ja pretendents vēlas saņemt tiesības lidojumiem ar C grupas gaisa baloniem;
                                                      
                                                   
                                                         iii)
                                                      
                                                      
                                                         vismaz 300 stundas, ja pretendents vēlas saņemt tiesības lidojumiem ar D grupas gaisa baloniem.
                                                      
                                                   
                                       
                           
                                 c)
                              
                              
                                 Izņemot jaukta tipa gaisa balonu klasi, BPL piešķirtās tiesības pēc pieteikuma iesniegšanas paplašina, attiecinot uz citu gaisa balonu klasi vai – ja pretendents vēlas saņemt tiesības lidojumiem ar karstā gaisa balonu klases gaisa baloniem – uz karstā gaisa balonu klases A grupu, ja pilots attiecīgajā gaisa balonu klasē vai grupā ir:
                                 
                                             1)
                                          
                                          
                                             apguvis apmācības kursu, ko nodrošina ATO vai DTO un kas ietver vismaz:
                                             
                                                         i)
                                                      
                                                      
                                                         piecus mācību lidojumus instruktora pavadībā; vai
                                                      
                                                   
                                                         ii)
                                                      
                                                      
                                                         ja tiesības lidojumiem ar karstā gaisa balonu tiek paplašinātas, attiecinot uz karstā gaisa dirižabļiem – piecas stundas nolidojuma ar instruktoru; un
                                                      
                                                   
                                       
                                             2)
                                          
                                          
                                             nokārtojis prasmju pārbaudi, kurā pilots FE(B) apliecinājis pienācīga līmeņa teorētiskās zināšanas par citu klasi šādos priekšmetos:
                                             
                                                         i)
                                                      
                                                      
                                                         lidojumu principi;
                                                      
                                                   
                                                         ii)
                                                      
                                                      
                                                         ekspluatācijas procedūras;
                                                      
                                                   
                                                         iii)
                                                      
                                                      
                                                         lidojuma tehniskie raksturojumi un plānošana;
                                                      
                                                   
                                                         iv)
                                                      
                                                      
                                                         vispārīgas zināšanas par gaisa kuģiem attiecībā uz gaisa balonu klasi, uz kuru pretendents vēlas paplašināt tiesības.
                                                      
                                                   
                                       
                           
                                 d)
                              
                              
                                 Informāciju par b) apakšpunkta 1) punktā un c) apakšpunkta 1) punktā noteiktās apmācības apgūšanu ieraksta pilota reģistrācijas žurnālā un to paraksta:
                                 
                                             1)
                                          
                                          
                                             šā punkta b) apakšpunkta 1) punkta gadījumā – par mācību lidojumiem atbildīgais instruktors; un
                                          
                                       
                                             2)
                                          
                                          
                                             šā punkta c) apakšpunkta 1) punkta gadījumā – par apmācību atbildīgās ATO vai DTO mācību daļas vadītājs.
                                          
                                       
                           
                                 e)
                              
                              
                                 
                                    BPL turētājs izmanto savas tiesības jaukta tipa gaisa balonu klasē tikai tad, ja tam ir tiesības, kas attiecas gan uz karstā gaisa balonu klasi, gan uz gāzes gaisa balonu klasi.
                              
                           
                        BFCL.160 BPL – prasmju uzturēšanas prasības
                     
                     
                                 a)
                              
                              
                                 
                                    BPL turētājs izmanto savas apliecības piešķirtās tiesības tikai tad, ja tas attiecīgajā gaisa balonu klasē ir:
                                 
                                             1)
                                          
                                          
                                             vai nu:
                                             
                                                         i)
                                                      
                                                      
                                                         iepriekšējos 24 mēnešos pirms plānotā lidojuma veicis vismaz sešas stundas nolidojuma PIC statusā, tostarp 10 pacelšanās un nosēšanās, PIC statusā vai lidojumos instruktora pavadībā, vai patstāvīgos lidojumos FI(B) uzraudzībā; un
                                                      
                                                   
                                                         ii)
                                                      
                                                      
                                                         iepriekšējos 48 mēnešos pirms plānotā lidojuma veicis vismaz vienu mācību lidojumu FI(B) pavadībā; vai
                                                      
                                                   
                                       
                                             2)
                                          
                                          
                                             iepriekšējos 24 mēnešos pirms plānotā lidojuma nokārtojis kvalifikācijas pārbaudi saskaņā ar c) apakšpunktu.
                                          
                                       
                           
                                 b)
                              
                              
                                 Papildus a) apakšpunktā noteiktajām prasībām pilots, kas ir kvalificēts lidojumiem ar vairāku klašu gaisa baloniem, nolūkā izmantot savas tiesības citā gaisa balonu klasē vai citās gaisa balonu klasēs iepriekšējos 24 mēnešos ir veicis vismaz trīs stundas nolidojuma PIC statusā vai lidojumos instruktora pavadībā, vai patstāvīgos lidojumos FI(B) uzraudzībā katrā papildu gaisa balonu klasē.
                              
                           
                                 c)
                              
                              
                                 
                                    BPL turētājs, kas nav izpildījis a) apakšpunkta 1) punkta prasības un attiecīgā gadījumā b) apakšpunkta prasības, pirms atsākt savu tiesību izmantošanu, nokārto kvalifikācijas pārbaudi ar FE(B) attiecīgās klases gaisa balonā.
                              
                           
                                 d)
                              
                              
                                 Pēc tam, kad BPL turētājs, kuram ir tiesības veikt lidojumus ar karstā gaisa baloniem, ir izpildījis attiecīgi a), b) vai c) apakšpunkta prasības, tas izmanto savas tiesības tikai turpmāk norādīto grupu karstā gaisa balonos:
                                 
                                             i)
                                          
                                          
                                             tās pašas grupas karstā gaisa balonos, ar ko attiecīgi veikts a) apakšpunkta 1) punkta ii) apakšpunktā noteiktais mācību lidojums vai nokārtota c) apakšpunktā noteiktā kvalifikācijas pārbaude, vai tādas grupas karstā gaisa balonos, kuru apvalka izmērs ir mazāks; vai
                                          
                                       
                                             ii)
                                          
                                          
                                             A grupas karstā gaisa balonos gadījumā, ja pilots saskaņā ar b) apakšpunktu ir veicis a) apakšpunkta 2) punktā noteikto mācību lidojumu ar tādas klases gaisa baloniem, kas nav karstā gaisa baloni.
                                          
                                       
                           
                                 e)
                              
                              
                                 Informāciju par veiktajiem lidojumiem instruktora pavadībā, lidojumiem uzraudzībā un mācību lidojumu, kā noteikts a) apakšpunkta 1) punktā un b) apakšpunktā, un par nokārtoto kvalifikācijas pārbaudi, kā noteikts c) apakšpunktā, ieraksta pilota reģistrācijas žurnālā un to paraksta – a) apakšpunkta 1) punktā un b) apakšpunktā noteiktajā gadījumā – atbildīgais FI(B) vai – c) apakšpunktā noteiktajā gadījumā – atbildīgais FE(B).
                              
                           
                                 f)
                              
                              
                                 Uzskata, ka BPL turētājs, kuram ir arī šā pielikuma ADD apakšdaļas BFCL.215. punktā noteiktās komercekspluatācijas tiesības, atbilst turpmāk norādītajām prasībām:
                                 
                                             1)
                                          
                                          
                                             šā punkta a) apakšpunkta prasībām un attiecīgā gadījumā b) apakšpunkta prasībām, ja turētājs iepriekšējos 24 mēnešos ir nokārtojis kvalifikācijas pārbaudi saskaņā ar BFCL.215. punkta d) apakšpunkta 2) punkta i) apakšpunktu attiecīgajā gaisa balonu klasē vai klasēs; vai
                                          
                                       
                                             2)
                                          
                                          
                                             šā punkta a) apakšpunkta 1) punkta ii) apakšpunkta prasībām, ja turētājs ir veicis BFCL.215. punkta d) apakšpunkta 2) punkta ii) apakšpunktā noteikto mācību lidojumu attiecīgajā gaisa balonu klasē.
                                          
                                       Karstā gaisa balonu klasei d) apakšpunktā noteiktos ierobežojumus, kuri attiecas uz tiesībām ekspluatēt dažādu klašu gaisa balonus, piemēro atkarībā no gaisa balonu klases, kas izmantota, lai panāktu atbilstību f) apakšpunkta 1) vai 2) punktam.
                              
                           
                        ADD APAKŠDAĻA
                     
                     
                        
                           PAPILDU KVALIFIKĀCIJAS ATZĪMES
                        
                     
                     
                        BFCL.200 Kvalifikācijas atzīme lidojumiem atsaitē ar karstā gaisa balonu
                     
                     
                                 a)
                              
                              
                                 
                                    BPL turētājs lidojumus atsaitē ar karstā gaisa balonu veic tikai tad, ja tam ir kvalifikācijas atzīme lidojumiem atsaitē ar karstā gaisa balonu saskaņā ar šo punktu.
                              
                           
                                 b)
                              
                              
                                 Lai varētu pieteikties uz kvalifikācijas atzīmi lidojumiem atsaitē ar karstā gaisa balonu:
                                 
                                             1)
                                          
                                          
                                             pretendentam ir tiesības lidojumiem ar karstā gaisa balonu klases gaisa baloniem;
                                          
                                       
                                             2)
                                          
                                          
                                             pretendents ir vispirms veicis vismaz divus mācību lidojumus atsaitē ar karstā gaisa balonu.
                                          
                                       
                           
                                 c)
                              
                              
                                 Informāciju par veiktajiem mācību lidojumiem atsaitē ar karstā gaisa balonu ieraksta reģistrācijas žurnālā un to paraksta par apmācību atbildīgais FI(B).
                              
                           
                                 d)
                              
                              
                                 Pilots, kuram ir kvalifikācijas atzīme lidojumiem atsaitē ar karstā gaisa balonu, izmanto savas tiesības tikai tad, ja tas 48 mēnešos pirms plānotā lidojuma ir veicis vismaz vienu lidojumu atsaitē ar karstā gaisa balonu, vai gadījumā, ja pilots nav veicis šādu lidojumu, tas izmanto savas tiesības tad, ja ir veicis lidojumu atsaitē ar karstā gaisa balonu instruktora pavadībā vai kā patstāvīgu lidojumu FI(B) uzraudzībā. Informāciju par šādu lidojumu, kas veikts instruktora pavadībā vai kā patstāvīgs lidojums uzraudzībā, ieraksta pilota reģistrācijas žurnālā un to paraksta FI(B).
                              
                           
                        BFCL.210 Kvalifikācijas atzīme lidojumiem naktī
                     
                     
                                 a)
                              
                              
                                 
                                    BPL turētājs izmanto savas apliecības piešķirtās tiesības VFR apstākļos naktī tikai tad, ja tam ir kvalifikācijas atzīme lidojumiem naktī saskaņā ar šo punktu.
                              
                           
                                 b)
                              
                              
                                 Pretendents uz kvalifikācijas atzīmi lidojumiem naktī ir veicis vismaz divus mācību lidojumus naktī, un katrs no tiem ir ildzis vismaz vienu stundu.
                              
                           
                                 c)
                              
                              
                                 Informāciju par apmācību, kas veikta, lai saņemtu kvalifikācijas atzīmi lidojumiem naktī, ieraksta reģistrācijas žurnālā un to paraksta par apmācību atbildīgais FI(B).
                              
                           
                        BFCL.215 Komercekspluatācijas kvalifikācijas atzīme
                     
                     
                                 a)
                              
                              
                                 
                                    BPL turētājs izmanto savas apliecības piešķirtās tiesības gaisa balonu komercekspluatācijai tikai tad, ja tam ir komercekspluatācijas kvalifikācijas atzīme saskaņā ar šo punktu.
                              
                           
                                 b)
                              
                              
                                 Pretendents uz komercekspluatācijas kvalifikācijas atzīmi:
                                 
                                             1)
                                          
                                          
                                             ir sasniedzis 18 gadu vecumu;
                                          
                                       
                                             2)
                                          
                                          
                                             
                                                PIC statusā ar gaisa balonu ir veicis 50 stundas nolidojuma un 50 pacelšanās un nosēšanās;
                                          
                                       
                                             3)
                                          
                                          
                                             ir ieguvis tiesības lidojumiem ar tās klases gaisa baloniem, ar ko tiks izmantotas komercekspluatācijas kvalifikācijas atzīmes piešķirtās tiesības; un
                                          
                                       
                                             4)
                                          
                                          
                                             ir nokārtojis prasmju pārbaudi ar attiecīgās klases gaisa balonu, kuras laikā tas FE(B) apliecinājis gaisa balonu komercekspluatācijai vajadzīgo kompetenci.
                                          
                                       
                           
                                 c)
                              
                              
                                 Komercekspluatācijas kvalifikācijas atzīmes piešķirtās tiesības attiecas tikai uz to gaisa balonu klasi, ar ko ir nokārtota prasmju pārbaude saskaņā ar b) apakšpunkta 3) punktu. Šīs tiesības pēc pieteikuma iesniegšanas paplašina, attiecinot uz citu gaisa balonu klasi, ja attiecībā uz šo klasi pretendents ir izpildījis b) apakšpunkta 3) un 4) punktā noteiktās prasības.
                              
                           
                                 d)
                              
                              
                                 Pilots, kuram ir komercekspluatācijas kvalifikācijas atzīme, šīs kvalifikācijas atzīmes piešķirtās tiesības izmanto pasažieru komercpārvadājumiem ar gaisa balonu tikai tad, ja tas:
                                 
                                             1)
                                          
                                          
                                             180 dienās pirms plānotā lidojuma ir veicis:
                                             
                                                         i)
                                                      
                                                      
                                                         vismaz trīs lidojumus ar gaisa balonu PIC statusā, no kuriem vismaz viens lidojums veikts ar attiecīgās klases gaisa balonu; vai
                                                      
                                                   
                                                         ii)
                                                      
                                                      
                                                         vienu lidojumu ar attiecīgās klases gaisa balonu PIC statusā saskaņā ar šo punktu kvalificēta FI(B) uzraudzībā; un
                                                      
                                                   
                                       
                                             2)
                                          
                                          
                                             24 mēnešos pirms plānotā lidojuma:
                                             
                                                         i)
                                                      
                                                      
                                                         nokārtojis kvalifikācijas pārbaudi ar attiecīgās klases gaisa balonu, kuras laikā tas FE(B) apliecinājis pasažieru komercpārvadājumiem ar gaisa balonu vajadzīgo kompetenci; vai
                                                      
                                                   
                                                         ii)
                                                      
                                                      
                                                         
                                                            ATO vai DTO pabeidzis prasmju atsvaidzināšanas kursu, kas pielāgots gaisa balonu komercekspluatācijai vajadzīgajai kompetencei, tostarp apguvis vismaz sešas stundas teorētisko zināšanu mācību un veicis vismaz vienu mācību lidojumu ar attiecīgās klases gaisa balonu tāda FI(B) pavadībā, kurš saskaņā ar šo punktu kvalificēts gaisa balonu komercekspluatācijai.
                                                      
                                                   
                                       
                           
                                 e)
                              
                              
                                 Lai uzturētu spēkā komercekspluatācijas kvalifikācijas atzīmes piešķirtās tiesības attiecībā uz visām gaisa balonu klasēm, pilots, kuram ir komercekspluatācijas kvalifikācijas atzīme ar tiesībām, kas paplašinātas, attiecinot uz vairākām gaisa balonu klasēm, atbilst d) apakšpunkta 2) punktā noteiktajām prasībām vismaz attiecībā uz vienu gaisa balonu klasi.
                              
                           
                                 f)
                              
                              
                                 Pilots, kas atbilst d) apakšpunktā noteiktajām prasībām un kam ir komercekspluatācijas kvalifikācijas atzīme lidojumiem ar karstā gaisa balonu klases gaisa baloniem, minētās kvalifikācijas atzīmes piešķirtās tiesības izmanto tikai turpmāk norādīto grupu karstā gaisa balonu klases gaisa balonos:
                                 
                                             i)
                                          
                                          
                                             tās pašas grupas karstā gaisa balonos, ar ko nokārtota d) apakšpunkta 2) punkta i) apakšpunktā noteiktā kvalifikācijas pārbaude vai veikts d) apakšpunkta 2) punkta ii) apakšpunktā noteiktais mācību lidojums; vai
                                          
                                       
                                             ii)
                                          
                                          
                                             tādas grupas karstā gaisa balonos, kuru apvalka izmērs ir mazāks.
                                          
                                       
                           
                                 g)
                              
                              
                                 Informāciju par uzraudzībā veikto lidojumu, kā noteikts d) apakšpunkta 1) punkta ii) apakšpunktā, par nokārtoto kvalifikācijas pārbaudi, kā noteikts d) apakšpunkta 2) punkta i) apakšpunktā, un par pabeigto prasmju atsvaidzināšanas kursu, kā noteikts d) apakšpunkta 2) punkta ii) apakšpunktā, ieraksta pilota reģistrācijas žurnālā un to paraksta ATO vai DTO mācību daļas vadītājs, FI(B) vai FE(B), kas attiecīgi atbild par apmācības kursu, uzraudzību vai kvalifikācijas pārbaudi.
                              
                           
                                 h)
                              
                              
                                 Uzskata, ka pilots, kas nokārtojis ekspluatanta rīkotu kvalifikācijas pārbaudi saskaņā ar šīs regulas II pielikuma (Part-BOP) BOP.ADD.315. punktu, atbilst d) apakšpunkta 2) punkta i) apakšpunktā noteiktajām prasībām.
                              
                           
                        FI APAKŠDAĻA
                     
                     
                        
                           LIDOJUMU INSTRUKTORI
                        
                     
                     
                        1. iedaļa
                     
                     
                        Vispārīgas prasības
                     
                     
                        BFCL.300 Lidojumu instruktora sertifikāti
                     
                     a)   Vispārīgi noteikumi
                     Instruktors vada lidošanas apmācību gaisa balonā tikai tad, ja:
                     
                                 1)
                              
                              
                                 tam ir:
                                 
                                             i)
                                          
                                          
                                             
                                                BPL, ietverot tiesības, kvalifikācijas atzīmes un sertifikātus, attiecībā uz ko nodrošināma lidošanas apmācība; un
                                          
                                       
                                             ii)
                                          
                                          
                                             attiecīgajai apmācībai atbilstīgs gaisa balonu lidojumu instruktora (FI(B)) sertifikāts, kas izdots saskaņā ar šo apakšdaļu; un
                                          
                                       
                           
                                 2)
                              
                              
                                 tam ir tiesības lidošanas apmācības laikā veikt gaisa balona PIC funkcijas.
                              
                           b)   Apmācība, ko nodrošina ārpus dalībvalstu teritorijas
                     
                                 1.
                              
                              
                                 Atkāpjoties no a) apakšpunkta 1) punkta, gadījumā, ja lidošanas apmācību nodrošina saskaņā ar šo pielikumu (Part-BFCL) apstiprināta apmācības kursa laikā ārpus teritorijas, kas ir dalībvalstu atbildībā saskaņā ar Čikāgas konvenciju, kompetentā iestāde izdod lidojumu instruktora sertifikātu pretendentam, kuram ir gaisa balona pilota apliecība, kas atbilst Čikāgas konvencijas 1. pielikumam, ar nosacījumu, ka pretendents:
                                 
                                             i)
                                          
                                          
                                             ir ieguvis vismaz apliecību, attiecīgā gadījumā ietverot tiesības, kvalifikācijas atzīmes vai sertifikātus, kas ir līdzvērtīgi tiem, attiecībā uz kuriem pretendents ir pilnvarots pildīt instruktora funkcijas;
                                          
                                       
                                             ii)
                                          
                                          
                                             atbilst šajā apakšdaļā noteiktajām prasībām FI(B) sertifikāta izdošanai ar attiecīgajām instruktora tiesībām; un
                                          
                                       
                                             iii)
                                          
                                          
                                             kompetentajai iestādei ir apliecinājis pienācīga līmeņa zināšanas par Eiropas aviācijas drošības noteikumiem, kuras pretendentam ļauj īstenot instruktora tiesības saskaņā ar šo pielikumu.
                                          
                                       
                           
                                 2.
                              
                              
                                 Sertifikāts attiecas tikai uz apstiprinātās lidošanas apmācības nodrošināšanu:
                                 
                                             i)
                                          
                                          
                                             ārpus teritorijas, kas ir dalībvalstu atbildībā saskaņā ar Čikāgas konvenciju; un
                                          
                                       
                                             ii)
                                          
                                          
                                             studentpilotam, kas pietiekami labi pārvalda valodu, kādā tiek nodrošināta lidošanas apmācība.
                                          
                                       
                           
                        2. iedaļa
                     
                     
                        Gaisa balonu lidojumu instruktora sertifikāts – FI(B)
                        
                     
                     
                        BFCL.315 FI(B) sertifikāts – tiesības un nosacījumi
                     
                     
                                 a)
                              
                              
                                 Ja ir nodrošināta pretendentu atbilstība BFCL.320. punkta noteikumiem un izpildīti turpmāk norādītie nosacījumi, izdod FI(B) sertifikātu ar tiesībām vadīt lidošanas apmācību šādām vajadzībām:
                                 
                                             1)
                                          
                                          
                                             
                                                BPL;
                                          
                                       
                                             2)
                                          
                                          
                                             tiesību paplašināšana, attiecinot uz citām gaisa balonu klasēm un grupām, ar nosacījumu, ka pretendents katrā attiecīgajā klasē ir veicis vismaz 15 stundas nolidojuma PIC statusā;
                                          
                                       
                                             3)
                                          
                                          
                                             kvalifikācijas atzīme lidojumiem naktī vai kvalifikācijas atzīme lidojumiem atsaitē, ar nosacījumu, ka pretendents ATO vai DTO ir apguvis īpašu apmācību par mācību lidojumu nodrošināšanu attiecīgās kvalifikācijas atzīmes vajadzībām; un
                                          
                                       
                                             4)
                                          
                                          
                                             
                                                FI(B) sertifikāts ar nosacījumu, ka pretendents:
                                             
                                                         i)
                                                      
                                                      
                                                         ir vadījis vismaz 50 stundas lidošanas apmācības ar gaisa balonu; un
                                                      
                                                   
                                                         ii)
                                                      
                                                      
                                                         saskaņā ar procedūru, ko šādā nolūkā izstrādājusi kompetentā iestāde, ir vadījis vismaz vienu stundu lidošanas apmācības FI(B) sertifikāta vajadzībām tāda FI(B) uzraudzībā, kas kvalificēts saskaņā ar šo apakšpunktu un kuru iecēlis ATO vai DTO mācību daļas vadītājs, un atbilstīgi tāda FI(B) prasībām.
                                                      
                                                   
                                       
                           
                                 b)
                              
                              
                                 Šā punkta b) apakšpunktā norādītās tiesības ietver tiesības vadīt lidošanas apmācību šādām vajadzībām:
                                 
                                             1)
                                          
                                          
                                             attiecīgās apliecības, tiesību, kvalifikācijas atzīmju vai sertifikāta izdošana; un
                                          
                                       
                                             2)
                                          
                                          
                                             attiecīgā gadījumā, to derīguma termiņa pagarināšana, atjaunošana vai atbilstība šajā pielikumā noteiktajām attiecīgajām prasmju uzturēšanas prasībām.
                                          
                                       
                           
                        BFCL.320 FI(B) – priekšnosacījumi un prasības
                     
                     
                        FI(B) sertifikāta pretendenti:
                     
                                 a)
                              
                              
                                 ir vismaz 18 gadus veci;
                              
                           
                                 b)
                              
                              
                                 atbilst BFCL.300. punkta a) apakšpunkta 1) punkta i) apakšpunkta un a) apakšpunkta 2) punkta prasībām;
                              
                           
                                 c)
                              
                              
                                 ir veikuši vismaz 75 stundas nolidojuma ar gaisa balonu PIC statusā;
                              
                           
                                 d)
                              
                              
                                 
                                    ATO vai DTO ir pabeiguši instruktora apmācības kursu saskaņā ar BFCL.330. punktu; un
                              
                           
                                 e)
                              
                              
                                 ir sekmīgi izturējuši kompetences novērtēšanu saskaņā ar BFCL.345. punktu.
                              
                           
                        BFCL.325 FI(B) kompetence un novērtējums
                     
                     Pretendentiem uz FI(B) sertifikātu nodrošina apmācību šādu kompetenču iegūšanai:
                     
                                 a)
                              
                              
                                 mācību resursu sagatavošana;
                              
                           
                                 b)
                              
                              
                                 mācību procesu veicinoša klimata veidošana;
                              
                           
                                 c)
                              
                              
                                 zināšanu nodošanas prasmes;
                              
                           
                                 d)
                              
                              
                                 apdraudējuma un kļūdu pārvaldības (TEM) un apkalpes resursu pārvaldības (CRM) integrēšana;
                              
                           
                                 e)
                              
                              
                                 laika pārvaldība mācību mērķu sasniegšanai;
                              
                           
                                 f)
                              
                              
                                 mācību procesa sekmēšana;
                              
                           
                                 g)
                              
                              
                                 apmācāmās personas snieguma novērtēšana;
                              
                           
                                 h)
                              
                              
                                 progresa uzraudzīšana un izvērtēšana;
                              
                           
                                 i)
                              
                              
                                 mācību sesiju izvērtēšana; un
                              
                           
                                 j)
                              
                              
                                 ziņojuma sagatavošana par sasniegto rezultātu.
                              
                           
                        BFCL.330 FI(B) – apmācības kurss
                     
                     
                                 a)
                              
                              
                                 Pretendenti uz FI(B) sertifikātu 12 mēnešu laikā pirms apmācības kursa sākšanas ATO vai DTO sekmīgi iztur īpašu pirmsiestāšanās novērtēšanu, kuras mērķis ir novērtēt pretendenta spēju apgūt attiecīgo kursu.
                              
                           
                                 b)
                              
                              
                                 
                                    FI(B) apmācības kurss ietver vismaz:
                                 
                                             1)
                                          
                                          
                                             BFCL.325. punktā noteiktos elementus;
                                          
                                       
                                             2)
                                          
                                          
                                             25 stundas mācīšanas un mācīšanās;
                                          
                                       
                                             3)
                                          
                                          
                                             12 stundas teorētisko zināšanu mācību, tostarp pārbaudes mācību gaitā; un
                                          
                                       
                                             4)
                                          
                                          
                                             3 stundas lidošanas apmācības, tostarp 3 pacelšanās un nosēšanās.
                                          
                                       
                           
                                 c)
                              
                              
                                 Pretendentiem, kuriem jau ir instruktora sertifikāts saskaņā ar Īstenošanas regulas (ES) 2018/1976 III pielikumu (Part-SFCL) vai Regulas (ES) Nr. 1178/2011 I pielikumu (Part-FCL), pilnā apjomā ieskaita b) apakšpunkta 2) punkta prasību izpildi.
                              
                           
                        BFCL.345 FI(B) – kompetences novērtēšana
                     
                     
                                 a)
                              
                              
                                 Pretendenti uz FI(B) sertifikātu sekmīgi iztur kompetences novērtēšanu gaisa balonā, lai saskaņā ar BFCL.415. punkta c) apakšpunktu kvalificētam eksaminētājam apliecinātu spēju nodrošināt studentpilota mācību vadīšanu nolūkā sasniegt BPL izdošanai vajadzīgo līmeni.
                              
                           
                                 b)
                              
                              
                                 Novērtēšanā ietilpst:
                                 
                                             1)
                                          
                                          
                                             BFCL.325. punktā aprakstīto kompetenču apliecināšana attiecībā uz pirmslidojuma un pēclidojuma instruktāžu un teorētisko zināšanu mācību vadīšanu;
                                          
                                       
                                             2)
                                          
                                          
                                             mutisks teorētisko zināšanu eksāmens uz zemes, pirmslidojuma un pēclidojuma instruktāža un instruktāžas spēju apliecināšana lidojuma laikā ar attiecīgās klases gaisa balonu;
                                          
                                       
                                             3)
                                          
                                          
                                             atbilstīgi uzdevumi instruktora kompetenču novērtēšanai.
                                          
                                       
                           
                        BFCL.360 FI(B) sertifikāts – prasmju uzturēšanas prasības
                     
                     
                                 a)
                              
                              
                                 
                                    FI(B) sertifikāta turētājs izmanto sava sertifikāta piešķirtās tiesības tikai tad, ja tas:
                                 
                                             1)
                                          
                                          
                                             trīs gadu laikā pirms paredzētās minēto tiesību izmantošanas:
                                             
                                                         i)
                                                      
                                                      
                                                         
                                                            ATO, DTO vai kompetentajā iestādē ir pabeidzis instruktora prasmju atsvaidzināšanas kursu, kura laikā turētājs apguvis teorētisko zināšanu mācības nolūkā atsvaidzināt un atjaunināt gaisa balonu lidojumu instruktoriem vajadzīgās zināšanas;
                                                      
                                                   
                                                         ii)
                                                      
                                                      
                                                         ir veicis vismaz 6 stundas lidošanas apmācības gaisa balonā FI(B) statusā; un
                                                      
                                                   
                                       
                                             2)
                                          
                                          
                                             iepriekšējos 9 gados saskaņā ar procedūru, ko šādā nolūkā izstrādājusi kompetentā iestāde, ir veicis vismaz vienu mācību lidojumu ar gaisa balonu FI(B) statusā tāda FI(B) uzraudzībā, kas kvalificēts saskaņā ar BFCL.315. punkta a) apakšpunkta 4) punktu un kuru iecēlis ATO vai DTO mācību daļas vadītājs, un atbilstīgi tāda FI(B) prasībām.
                                          
                                       
                           
                                 b)
                              
                              
                                 Stundas, kas FE(B) statusā nolidotas prasmju pārbaužu, kvalifikācijas pārbaužu un kompetences novērtēšanas laikā, pilnā apjomā ieskaita a) apakšpunkta 1) punkta ii) apakšpunkta prasību izpildei.
                              
                           
                                 c)
                              
                              
                                 Ja FI(B) sertifikāta turētājs nav veicis mācību lidojumu FI(B) uzraudzībā un atbilstīgi FI(B) prasībām saskaņā ar a) apakšpunkta 2) punktu, tas neizmanto FI(B) sertifikāta piešķirtās tiesības, pirms nav sekmīgi izturējis kompetences novērtēšanu saskaņā ar BFCL.345. punktu.
                              
                           
                                 d)
                              
                              
                                 Lai atsāktu FI(B) sertifikāta piešķirto tiesību izmantošanu, FI(B) sertifikāta turētājs, kas nav izpildījis a) apakšpunkta prasības, izpilda BFCL.345. punkta a) apakšpunkta 1) punkta i) apakšpunkta prasības.
                              
                           
                        FE APAKŠDAĻA
                     
                     
                        
                           LIDOJUMU EKSAMINĒTĀJI
                        
                     
                     
                        1. iedaļa
                     
                     
                        Vispārīgas prasības
                     
                     
                        BFCL.400 Gaisa balonu lidojumu eksaminētāja sertifikāti
                     
                     a)   Vispārīgi noteikumi
                     Eksaminētājs prasmju pārbaudes, kvalifikācijas pārbaudes vai kompetences novērtēšanu saskaņā ar šo pielikumu veic tikai, tad ja:
                     
                                 1)
                              
                              
                                 tam ir:
                                 
                                             i)
                                          
                                          
                                             
                                                BPL, ietverot tiesības, kvalifikācijas atzīmes un sertifikātus, attiecībā uz ko tas ir pilnvarots vadīt prasmju pārbaudes, kvalifikācijas pārbaudes vai kompetences novērtēšanu, un tiesības vadīt attiecīgās mācības;
                                          
                                       
                                             ii)
                                          
                                          
                                             
                                                FE(B) sertifikāts, ietverot tiesības atbilstīgi veicamajai prasmju pārbaudei, kvalifikācijas pārbaudei vai kompetences novērtēšanai, kas izdots saskaņā ar šo apakšdaļu;
                                          
                                       
                           
                                 2)
                              
                              
                                 tas ir pilnvarots prasmju pārbaudes, kvalifikācijas pārbaudes vai kompetences novērtēšanas laikā gaisa balonā rīkoties PIC statusā.
                              
                           b)   Eksaminācija, ko vada ārpus dalībvalstu teritorijas
                     
                                 1.
                              
                              
                                 Atkāpjoties no a) apakšpunkta 1) punkta, gadījumā, ja prasmju pārbaudes un kvalifikācijas pārbaudes veic ārpus teritorijas, kas ir dalībvalstu atbildībā saskaņā ar Čikāgas konvenciju, kompetentā iestāde izdod eksaminētāja sertifikātu pretendentam, kuram ir gaisa balona pilota apliecība, kas atbilst Čikāgas konvencijas 1. pielikumam, ar nosacījumu, ka pretendents:
                                 
                                             i)
                                          
                                          
                                             ir ieguvis vismaz apliecību, attiecīgā gadījumā ietverot tiesības, kvalifikācijas atzīmes vai sertifikātus, kas ir līdzvērtīgi tiem, attiecībā uz kuriem pretendents ir pilnvarots veikt prasmju pārbaudes vai kvalifikācijas pārbaudes;
                                          
                                       
                                             ii)
                                          
                                          
                                             atbilst attiecīgā eksaminētāja sertifikāta izdošanas prasībām, kas noteiktas šajā apakšdaļā;
                                          
                                       
                                             iii)
                                          
                                          
                                             kompetentajai iestādei ir apliecinājis pienācīga līmeņa zināšanas par Eiropas aviācijas drošības noteikumiem, kuras ļauj īstenot eksaminētāja tiesības saskaņā ar šo pielikumu.
                                          
                                       
                           
                                 2.
                              
                              
                                 Sertifikāts, kas minēts 1) apakšpunktā, attiecas tikai uz prasmju pārbaužu un kvalifikācijas pārbaužu veikšanu:
                                 
                                             i)
                                          
                                          
                                             ārpus teritorijas, kas ir dalībvalstu atbildībā saskaņā ar Čikāgas konvenciju; un
                                          
                                       
                                             ii)
                                          
                                          
                                             pilotam, kas pietiekami labi pārvalda valodu, kādā tiek veikta pārbaude.
                                          
                                       
                           
                        BFCL.405 Tiesību ierobežojumi saistībā ar personisku ieinteresētību
                     
                     Gaisa balonu lidojumu eksaminētājs nevada:
                     
                                 a)
                              
                              
                                 tāda pretendenta prasmju pārbaudi vai kompetences novērtēšanu apliecības, kvalifikācijas atzīmes vai sertifikāta izdošanas vajadzībām, kuram eksaminētājs nodrošinājis vairāk nekā 50 % lidošanas apmācības, kas vajadzīga, lai saņemtu apliecību, kvalifikācijas atzīmi vai sertifikātu, attiecībā uz kuru tiek veikta prasmju pārbaude vai kompetences novērtēšana; vai
                              
                           
                                 b)
                              
                              
                                 prasmju pārbaudi, kvalifikācijas pārbaudi vai kompetences novērtēšanu, ja eksaminētājs uzskata, ka viņa objektivitāte, iespējams, ir ietekmēta.
                              
                           
                        BFCL.410 Prasmju pārbaužu, kvalifikācijas pārbaužu un kompetences novērtēšanas vadīšana
                     
                     
                                 a)
                              
                              
                                 Vadot prasmju pārbaudes, kvalifikācijas pārbaudes un kompetences novērtēšanu, gaisa balonu lidojumu eksaminētājs veic visu turpmāk minēto:
                                 
                                             1)
                                          
                                          
                                             nodrošina, ka saziņa ar pretendentu tiek veidota bez valodas barjerām;
                                          
                                       
                                             2)
                                          
                                          
                                             pārliecinās, ka pretendents atbilst visām šajā pielikumā noteiktajām kvalifikācijas, apmācības un pieredzes prasībām tādas apliecības, tiesību, kvalifikācijas atzīmes vai sertifikāta izdošanai, derīguma termiņa pagarināšanai vai atjaunošanai, attiecībā uz ko prasmju pārbaude, kvalifikācijas pārbaude vai kompetences novērtēšana tiek kārtota; un
                                          
                                       
                                             3)
                                          
                                          
                                             informē pretendentu par sekām, ko rada nepilnīgas, neprecīzas vai nepatiesas informācijas sniegšana par pretendenta apmācību un lidojumu pieredzi.
                                          
                                       
                           
                                 b)
                              
                              
                                 Pēc prasmju pārbaudes, kvalifikācijas pārbaudes vai kompetences novērtēšanas gaisa balonu lidojumu eksaminētājs:
                                 
                                             1)
                                          
                                          
                                             informē pretendentu par prasmju pārbaudes, kvalifikācijas pārbaudes vai kompetences novērtēšanas rezultātiem;
                                          
                                       
                                             2)
                                          
                                          
                                             ja ir sekmīgi izturēta kompetences novērtēšana derīguma termiņa pagarināšanai vai atjaunošanai, pretendenta apliecībā vai sertifikātā apstiprina jauno derīguma beigu datumu, ja par pretendenta apliecību atbildīgā kompetentā iestāde ir devusi attiecīgu pilnvarojumu;
                                          
                                       
                                             3)
                                          
                                          
                                             pretendentam izsniedz parakstītu ziņojumu par prasmju pārbaudi, kvalifikācijas pārbaudi vai kompetences novērtēšanu un bez kavēšanās iesniedz ziņojuma kopijas par pretendenta apliecību atbildīgajai kompetentajai iestādei un kompetentajai iestādei, kas izdevusi eksaminētāja sertifikātu. Ziņojumā iekļauj:
                                             
                                                         i)
                                                      
                                                      
                                                         paziņojumu, ka gaisa balonu lidojumu eksaminētājs no pretendenta ir saņēmis informāciju par pretendenta pieredzi un apmācību un ka eksaminētājs uzskata šo pieredzi un apmācību par atbilstīgu šā pielikuma piemērojamajām prasībām;
                                                      
                                                   
                                                         ii)
                                                      
                                                      
                                                         apstiprinājumu, ka ir veikti visi nepieciešamie manevri un uzdevumi, kā arī informāciju par teorētisko zināšanu mutisko eksāmenu, ja tāds ticis kārtots. Ja kāds no punktiem nav nokārtots, eksaminētājs norāda šāda novērtējuma iemeslu;
                                                      
                                                   
                                                         iii)
                                                      
                                                      
                                                         prasmju pārbaudes, kvalifikācijas pārbaudes vai kompetences novērtēšanas rezultātus;
                                                      
                                                   
                                                         iv)
                                                      
                                                      
                                                         paziņojumu, ka gaisa balonu lidojumu eksaminētājs ir izskatījis un piemērojis pretendenta kompetentās iestādes valsts procedūras un prasības, ja kompetentā iestāde, kas atbildīga par pretendenta apliecību, nav tā pati, kas izdevusi eksaminētāja sertifikātu;
                                                      
                                                   
                                                         v)
                                                      
                                                      
                                                         gaisa balonu lidojumu eksaminētāja sertifikāta kopiju, kurā norādīta gaisa balonu lidojumu eksaminētāja tiesību darbības joma, ja tiek veikta tāda pretendenta prasmju pārbaude, kvalifikācijas pārbaude vai kompetences novērtēšana, kura kompetentā iestāde nav tā pati, kas izdevusi eksaminētāja sertifikātu.
                                                      
                                                   
                                       
                           
                                 c)
                              
                              
                                 Gaisa balonu lidojumu eksaminētāji piecus gadus saglabā protokolus ar informāciju par visām vadītajām prasmju pārbaudēm, kvalifikācijas pārbaudēm un kompetences novērtēšanu un to rezultātiem.
                              
                           
                                 d)
                              
                              
                                 Pēc pieprasījuma, ko veic par gaisa balonu lidojumu eksaminētāja sertifikātu atbildīgā kompetentā iestāde vai par pretendenta apliecību atbildīgā kompetentā iestāde, gaisa balonu lidojumu eksaminētāji iesniedz visus protokolus, ziņojumus un jebkādu citu informāciju, kas nepieciešama uzraudzības veikšanai.
                              
                           
                        2. iedaļa
                     
                     
                        Gaisa balonu lidojumu eksaminētāja sertifikāts – FE(B)
                        
                     
                     
                        BFCL.415 FE(B) sertifikāts – tiesības un nosacījumi
                     
                     Ja ir nodrošināta pretendenta atbilstība BFCL.420. punkta noteikumiem un izpildīti turpmāk norādītie nosacījumi, pēc pieteikuma iesniegšanas izdod FE(B) sertifikātu ar tiesībām vadīt:
                     
                                 a)
                              
                              
                                 prasmju pārbaudes un kvalifikācijas pārbaudes BPL vajadzībām un prasmju pārbaudes tiesību paplašināšanai, attiecinot uz citu gaisa balonu klasi, ar nosacījumu, ka pretendents ir veicis 250 stundas nolidojuma gaisa balona pilota statusā, tostarp 50 stundas lidošanas apmācības, aptverot visu BPL apmācības kursa programmu;
                              
                           
                                 b)
                              
                              
                                 prasmju pārbaudes un kvalifikācijas pārbaudes komercekspluatācijas kvalifikācijas atzīmes vajadzībām, kā noteikts BFCL.215. punktā, ar nosacījumu, ka pretendents ir izpildījis a) apakšpunktā noteiktās pieredzes prasības un apguvis īpašu apmācību eksaminētāja standartizācijas kursā saskaņā ar BFCL.430. punktu;
                              
                           
                                 c)
                              
                              
                                 kompetences novērtēšanu FI(B) sertifikāta izdošanai, ar nosacījumu, ka pretendents ir:
                                 
                                             1)
                                          
                                          
                                             veicis 350 stundas nolidojuma gaisa balona pilota statusā, tostarp nodrošinājis 5 stundas mācību lidojumu FI(B) sertifikāta pretendentam;
                                          
                                       
                                             2)
                                          
                                          
                                             apguvis īpašu apmācību eksaminētāja standartizācijas kursā saskaņā ar BFCL.430. punktu.
                                          
                                       
                           
                        BFCL.420 FE(B) sertifikāts – priekšnosacījumi un prasības
                     
                     
                        FE(B) sertifikāta pretendenti:
                     
                                 a)
                              
                              
                                 atbilst BFCL.400. punkta a) apakšpunkta 1) punkta i) apakšpunkta un 2) punkta prasībām;
                              
                           
                                 b)
                              
                              
                                 ir apguvuši FE(B) standartizācijas kursu saskaņā ar BFCL.430. punktu;
                              
                           
                                 c)
                              
                              
                                 ir sekmīgi izturējuši kompetences novērtēšanu saskaņā ar BFCL.445. punktu.
                              
                           
                                 d)
                              
                              
                                 ir apliecinājuši attiecīgu sagatavotību saistībā ar FE(B) sertifikāta piešķirtajām tiesībām; un
                              
                           
                                 e)
                              
                              
                                 ir apliecinājuši, ka trīs iepriekšējo gadu laikā tiem nav piemērotas nekādas sankcijas par neatbilstību Regulai (ES) 2018/1139 un tās deleģētajiem un īstenošanas aktiem, tostarp nav apturēta, ierobežota vai atsaukta neviena no pretendenta apliecībām, kvalifikācijas atzīmēm vai sertifikātiem, kas izdoti saskaņā ar šo pielikumu, Regulas (ES) Nr. 1178/2011 I pielikumu (Part-FCL) vai Īstenošanas regulas (ES) 2018/1976 III pielikumu (Part-SFCL).
                              
                           
                        BFCL.430 FE(B) sertifikāts – standartizācijas kurss
                     
                     
                                 a)
                              
                              
                                 
                                    FE(B) sertifikāta pretendenti apgūst standartizācijas kursu, ko nodrošina vai nu kompetentā iestāde, vai ATO vai DTO un ko apstiprinājusi minētā kompetentā iestāde.
                              
                           
                                 b)
                              
                              
                                 Standartizācijas kurss ir pielāgots atbilstīgi tiesībām, kuras gaisa balonu lidojumu eksaminētājs vēlas saņemt, un tajā ir teorētiskā un praktiskā apmācība, tostarp vismaz:
                                 
                                             1)
                                          
                                          
                                             ne mazāk kā vienas prasmju pārbaudes, kvalifikācijas pārbaudes vai kompetences novērtēšanas vadīšana BPL vai ar to saistīto kvalifikācijas atzīmju vai sertifikātu vajadzībām;
                                          
                                       
                                             2)
                                          
                                          
                                             apmācība par piemērojamajām šā pielikuma prasībām un piemērojamajām gaisa kuģu ekspluatācijas prasībām, prasmju pārbaužu, kvalifikācijas pārbaužu un kompetences novērtēšanas vadīšanu un attiecīgo dokumentu un ziņojumu sagatavošanu;
                                          
                                       
                                             3)
                                          
                                          
                                             instruktāža par šādiem jautājumiem:
                                             
                                                         i)
                                                      
                                                      
                                                         valstu administratīvās procedūras;
                                                      
                                                   
                                                         ii)
                                                      
                                                      
                                                         personas datu aizsardzības prasības;
                                                      
                                                   
                                                         iii)
                                                      
                                                      
                                                         eksaminētāja atbildība;
                                                      
                                                   
                                                         iv)
                                                      
                                                      
                                                         eksaminētāja apdrošināšana pret nelaimes gadījumiem;
                                                      
                                                   
                                                         v)
                                                      
                                                      
                                                         valstu nodevas; un
                                                      
                                                   
                                                         vi)
                                                      
                                                      
                                                         informācija par to, kā iegūstama i)–v) apakšpunktā ietvertā informācija, ja tiek veikta tāda pretendenta prasmju pārbaude, kvalifikācijas pārbaude vai kompetences novērtēšana, kura kompetentā iestāde nav tā pati, kas izdevusi eksaminētāja sertifikātu.
                                                      
                                                   
                                       
                           
                                 c)
                              
                              
                                 
                                    FE(B) sertifikāta turētājs nevada tāda pretendenta prasmju pārbaudi, kvalifikācijas pārbaudi vai kompetences novērtēšanu, kura kompetentā iestāde nav tā pati, kas izdevusi eksaminētāja sertifikātu, ja vien tas nav izskatījis jaunāko pieejamo informāciju par pretendenta kompetentās iestādes attiecīgajām valsts procedūrām.
                              
                           
                        BFCL.445 FE(B) sertifikāts – kompetences novērtēšana
                     
                     Pretendents, kas vēlas pirmo reizi saņemt FE(B) sertifikātu, savu kompetenci FE(B) statusā apliecina kompetentās iestādes inspektoram vai vadošajam eksaminētājam, kuru šim nolūkam īpaši pilnvarojusi par FE(B) sertifikātu atbildīgā kompetentā iestāde. Kompetences novērtēšanas laikā pretendents vada prasmju pārbaudi, kvalifikācijas pārbaudi vai kompetences novērtēšanu, kas aptver instruktāžu, prasmju pārbaudes, kvalifikācijas pārbaudes vai kompetences novērtēšanas vadīšanu un tās personas novērtēšanu, kuras pārbaude vai novērtēšana tiek veikta, mutisko iztaujāšanu un reģistrācijas dokumentu sagatavošanu.
                     
                        BFCL.460 FE(B) sertifikāts – derīgums, derīguma termiņa pagarināšana un atjaunošana
                     
                     
                                 a)
                              
                              
                                 
                                    FE(B) sertifikāts ir derīgs piecus gadus.
                              
                           
                                 b)
                              
                              
                                 
                                    FE(B) sertifikāta derīguma termiņu pagarina, ja tā turētājs:
                                 
                                             1)
                                          
                                          
                                             
                                                FE(B) sertifikāta derīguma termiņa laikā ir pabeidzis eksaminētāja prasmju atsvaidzināšanas kursu, kuru nodrošina vai nu kompetentā iestāde, vai ATO vai DTO un kuru apstiprinājusi minētā kompetentā iestāde, un kura laikā sertifikāta turētājs apguvis teorētisko zināšanu mācības nolūkā atsvaidzināt un atjaunināt gaisa balonu lidojumu eksaminētājiem vajadzīgās zināšanas; un
                                          
                                       
                                             2)
                                          
                                          
                                             iepriekšējos 24 mēnešos pirms sertifikāta derīguma termiņa beigām ir vadījis vienu prasmju pārbaudi, kvalifikācijas pārbaudi vai kompetences novērtēšanu kompetentās iestādes inspektora vai eksaminētāja, kuru šim nolūkam īpaši pilnvarojusi par FE(B) sertifikātu atbildīgā kompetentā iestāde, uzraudzībā un atbilstīgi tāda inspektora vai eksaminētāja prasībām.
                                          
                                       
                           
                                 c)
                              
                              
                                 
                                    FE(B) sertifikāta turētājs, kuram ir arī viens vai vairāki citu gaisa kuģu kategoriju eksaminētāja sertifikāti saskaņā ar Regulas (ES) Nr. 1178/2011 I pielikumu (Part-FCL) vai Īstenošanas regulas (ES) 2018/1976 III pielikumu (Part-SFCL), vienojoties ar kompetento iestādi, var panākt visu tā turējumā esošo eksaminētāja sertifikātu apvienotu derīguma termiņa pagarinājumu.
                              
                           
                                 d)
                              
                              
                                 Ja FE(B) sertifikāta derīguma termiņš ir beidzies, tā turētājs, pirms tas var atsākt FE(B) sertifikāta piešķirto tiesību izmantošanu, izpilda b) apakšpunkta 1) punkta un BFCL.445. punkta prasības.
                              
                           
                                 e)
                              
                              
                                 
                                    FE(B) sertifikāta derīguma termiņu var pagarināt vai sertifikātu var atjaunot tikai tad, ja pretendents ir apliecinājis pastāvīgu atbilstību BFCL.410. punkta prasībām, kā arī BFCL.420. punkta d) un e) apakšpunkta prasībām.
                              
                           
               ”